
«ОТЧЕ   НАШЪ», 

Кб  нѣкоеопу Христолюбцу  тожованіе  кратко- 

Самаго  пртяхъ  Богохранимаго  владыку 
моего  всехвальными  писанін  своими  прихо- 
дя ща:  присно  убо  присутствующаго ,  и 
отсутствовати  ду  хомъ  отнюдь  не  могуща: 
обаче  же  изобилія  ради  добродѣтели  бо- 
гоподражаннѣ  вкупѣ  быти  съ  рабы  своими, 
и  вины  ради  юже  Богъ  даде  естеству ,  не 
отвращающася.  Тѣмже  удивився  величію 
снисхожденія  его,  съ  вожделѣніемъ  раство- 
ренъ  страхъ  иже  къ  нему  сотворихъ.  И 
едину  отъ  обоихъ,  отъ  страха  же  и  вожде- 
лѣнія,  любовь  содѣлахъ,  боязнію  и  пріязнію 
составляему:  да  ниже  ненависть  страхъ  онъ 
будетъ,  вожделѣнія  обнажаемь,  а)  ниже  пре- 
зрѣше  вожделѣніе  оно,  цѣломудреннаго  стра- 


а)  Дабы  и  страхъ,  нерастворяемый  вожделѣніемъ,  не 
обратился  въ  ненависть,  и  вожделѣніе ,  не  соеди- 
ненное съ  цѣломудреннымъ  страхомъ,  не  обрати- 
лось въ  пренебрежете. 

ха  совокупления  не  имуще:  но  законъ  люб- 
ое сія  сущи  покажется  любленія  взалог- 
ственъ  б),  все  еже  по  естеству  сродное  у- 
своявая.  Пріязнію  убо  ,  ненависть  побеж- 
дая: боязнію  же,  далече  отгоняя  презрѣніе. 
Его  же  убо  паче  всѣхъ,  глаголю  же  страхъ, 
Божественныя  любве  составителенъ  быти 
познавъ  в)  Давидъ  блаженный  ,  глаголетъ : 
„страхъ  Господень  чистъ  ,  пребываяй  въ 
вѣкъ  вѣка  г)  :'л  иного  сирѣчь  сего  вѣдый  отъ 
страха  онаго,  за  согрѣшенія  боязнію  муче- 
нія  д)  составляемого.  Понеже  сей  убо  внѣ 
бываетъ ,  пришествіемъ  любве  отнюдь  ис- 
чезая, якоже  нѣгдѣ  во  словесѣхъ  своихъ  ве- 
лпкій  Еуангелисть  Іоаннъ  показуетъ ,  гла- 
голя: „Любы  вонъ  изгоняете  страхъ.и  е)  Онъ 
же,  законъ  истиннаго  люблешя  естествениѣ  і 
начертаваетъ :  боязнію  ж)  соблюдая  во  вѣки 
святымъ  ,  з)  и  ко  Богу,  и  къ  другъ-дру-  '  і 
гу,  уставъ  и  образъ  любве  отнюдь  нерас-  і  * 
тлѣненъ.  \ 


б>  Покажется  внутреннпмъ  закономъ  любленія.  (в 
Что  таковый  страхъ  болѣе  всего  способствуетъ  къ 
происхожденію  божественной  любви  ,  сіе  познавъ 
блаженный  Давидъ...  г)  Псал.  18,  10.  д)  Нака- 
занія.  е)  Іоан.  4,  18.  ж)  Благоговѣйнымъ  стыдомъ 
(аідог).    з)  Во  святыхъ. 


Вожделѣніемъ  убо ,  яко  же  рѣхъ,  и  азъ 
растворивъ  етрахъ,  къ  владыцѣ  моему,  сей 
любве  составихъ  законъ  даже  до  сего  дне: 
боязнію  убо,  отъ  еже  писати  возбраняемь, 
да  не  пріиметъ  мѣста  презрѣніе:  пріязнію 
же  ко  еже  писати  порѣваемь ,  да  не  воз- 
непщуется  ненависть  быти  совершенное  отъ 
еже  писати  отреченіе.  Пишу  же,  сіе  дѣяти 
повелѣваемь  не  поелику  азъ  помышляю  , 
„помышленія  бо  смертныхъ  боязлива,"  и) 
по  Писанію :  но  елико  хощетъ  Богъ,  и  бла- 
годарю къ  бытію  пользы  подаетъ.  „Со- 
вѣтъ  бо  Господень  во  вѣкъ  пребываетъ; 
помышленія  сердца  Его  въ  родъ  и  родъ»и 
і)  Совѣтъ  убо  негли  Бога  и  Отца  рекъ,  не- 
изреченное оно  на  обоженіе  естества  на- 
шего истощаніе  единороднаго  Сына,  по  не- 
муже к)  имать  всѣхъ  вѣковъ  конецъ  опису- 
емь.  Помышленія  же  сердца  Его ,  словеса 
л)  промысла  и  суда:  по  нимже  ,  и  насто- 
ящій  животъ  нашъ  и  будунцй,  аки  нѣкія 
роды  различны  премудрѣ  управляетъ,  при- 
личий коемуждо  подобающій  образъ  дѣй- 
ства  подая. 

Аще  ли  же  Божественна  совѣта  дѣло  есть, 


и)  Прем.  Сол.  9,  14.  і)  Псал.  32,  11.  к)  которымъ  опре- 
дѣляетсл  (у  Бога)  конеігьвсѣхъ  вѣковъ.  л)  соображенія. 

обоженіе  естества  нашего:  и  Божествен- 
ныхъ  помышленій  намѣреніе  есть ,  произ- 
веденіе  къ  концу  искомыхъ  живота  на- 
шего: (*)  убо  полезно  есть  молитвы  Гос- 
подни силу  и  познати  и  исполняти,  и  та- 
ко  подобательнѣ  написати.  А  понеже  на- 
ипаче и  владыка  мой  ко  мнѣ  рабу  сво- 
ему пищущъ ,  отъ  Бога  подвиженъ  бывъ , 
о  сей  помяну лъ  есть  молитвѣ:  то  сію  и 
моихъ  вину  словесъ  нужднѣ  творя,  прошу 
Господа  ,  Учителя  молитвы  сея  ,  отверсти 
умъ  мой  ко  уразумѣнію  сущихъ  въ  ней 
таинствъ ,  и  дати  соумѣрно  слово  ко  изъ- 
яснению разумѣваемыхъ.  Все  бо  тая  и- 
мать  намѣреніе  оно,  въ  вышереченныхъ 
показанное  ,  таинственнѣ  въ  краткомъ  опи- 
сапіи  сокровенно:  или,  свойственнѣе  рещи, 
здравымъ  сущимъ  умомъ  явственнѣ  пропо- 
вѣдуедіо.  Всѣхъбо,  ихже  плотію  бысть  Са- 
модѣтель  истощившееся  Слово  Божіе,  про- 
шеніе  имать  слово  молитвы  сея,  учащо  о 
онѣхъ  пещися,  благихъ,  ихже  единъ  Богъ  и 
Отецъ,  Сыномъ  естественнѣ  ходатайствую- 
щимъ  ,  во  Святѣмъ  Дусѣ  ,  воистинну  есть 
податель. 


(*)  Приведете    къ  концу  тѣхъ  ,  яже  потребна  суть 
для  наше  я  жизни. 


Понеже  Ходатай  Бога  и  человѣковъ  по 
Божественному  Апостолу,  есть  Господь  Іи- 
сусъ:  человѣкомъ  убо  невѣдомаго  ,  плотію 
явственна  творя  Отца:  ко  Отцу  же  Ду- 
хомъ  въ  Себѣ  человѣки  примиренны  при- 
водя: о  нихже  и  ихже  ради  непреложиѣ 
бывъ  человѣкъ,  многихъ,  еликихъ  не  у  мѣ- 
рою  объяти  и  множество  и  величіе  можетъ 
слово,  новыхъ  таинствъ  Самодѣтель  бываетъ 
и  Учитель:  изъ  нихже  седмь  числомъ  со- 
борнѣйша  м)  прочіихъ ,  по  изрядству  бла- 
годати, н)  явился  есть  человѣкомъ  даровавъ : 
ихже  таинственнѣ  обдержитъ  силу  ,  якоже 
рѣхъ ,  намѣреніе  молитвы  сея :  Богословіе , 
сыноположеніе  благодатію,  равночестіе  еже 
со  Ангелы,  присносущна  живота  причастіе, 
естества  безстрастнѣ  къ  самому  себѣ  при- 
клонявшаяся возустроеніе  о),  закона  грѣ- 
ховнаго  разореніе,  и  лукаваго  обладавшаго 
нами  прелестію  мучительства  п)  низложе- 
ніе.  Смотримъ  убо  истину  глаголанныхъ. 

Зане  Богословію  убо  учитъ  воплощаемо 
Слово  Божіе,  яко  въ  Себѣ  показуя  Отца  и 
Духа  Святаго.    Весь  бо  бѣ  Отецъ ,    и  весь 


м)  Болѣе  всеобщи ,  нежели  прочія.  н)  По  преиму- 
щественной щедрости,  о)  Возстановленіе.  п)  Ти- 
ра нскаго  владычества. 


Духъ  снятый  существенна  во  всемъ  совер- 
шенно Сынѣ,  и  воплощаемомъ :  невоплоща- 
емы,  но  Овъ  убо  благоволя,  Овъ  же  содѣй- 
ствуя,  съ  самодѣйствующимъ  Сыномъ  во- 
площеніе.  Понеже  умно  Слово  пребысть  и 
живо,  ни  въ  комъ  иномъ  по  существу  вме- 
щающееся, точію  во  единомъ  Отцѣ  и  Дусѣ, 
и  сотворившее  за  человѣколюбіе  съ  плотію 
соединеніе  еже  по  гпостаси. 

Сыноположеніе  же  даетъ,  даруя  еже  пре- 
выше естества  Духомъ  во  благодати  рож- 
деніе  и  сообоженіе:  егоже  въ  Бозѣ  хране- 
на и  блюденіе  есть  ,  произволеніе  ражда- 
емыхъ  р):  любленіемъ  искреннимъ  данную 
пріемлющее  благодать,  и  дѣяніемъ  заповѣ- 
дей  прилѣжнѣ  по  благодати  данную  укра- 
шающее доброту  с):  и  толико  истощаніемъ 
страстей  усвоявающее  Божество,  елико  Сло- 
во Божіе  Своея  чистыя  славы  смотритель- 
нѣ  т)  Себе  хотѣніемъ  истощи ,  бывъ  воис- 
тинну  человѣкъ. 

Равночестны  же  Ангеломъ  человѣки  со- 
творило есть,  неточію  понеже  умиротворило 


р)  т.  е.  къ  сохраненію  котораго  въ  Богѣ  служить 
свободная  воля  человѣковъ  возраждаемыхъ.  с)  Кра- 
соту, т)  Сообразно  съ  устроеніемъ  спасенія. 

есть  кровію  креста  Своего  яже  на  небе- 
сѣхъ  и  яже  на  земли,  и  упразднивъ  сопро- 
тивныя  силы,  исполняющія  среднее  между 
небомъ  и  землею  мѣсто,  показало  есть  при 
раздаяніи  божественныхъ  даровъ  едино  зем- 
ныхъ  и  небесныхъ  силъ  торжество,  чело- 
вѣческому  естеству  съ  радованіемъ  по  еди- 
ной и  тойжде  воли  съ  горними  силами  сла- 
ву Божію  совоспѣвающу :  у)  но  зане  и  по 
исполненіи  еже  за  ны  смотрѣнія,  ф)  съ  прі- 
ятымъ  вознесшееся  тѣломъ ,  небо  и  'зезілю 
соединило  есть  Собою:  и  съ  мысленными 
совокупило  есть  чувственная ,  и  едино  по- 
каза зданное  естество  съ  краями  частей 
своихъ ,  х)  по  добродѣтели  же  и  первыя 
Вины  познанію,  къ  самому  себѣ  связуемо. 
Показующее  тѣми  ,  яже  совершаше  таин- 
ственна, яко  Слово  убо  есть  разстоящихся 
соединеніе:  безсловесіе-же,  соединенныхъ  раз- 
дѣленіе.  Да  научимся  убо  Слово  усвоявати 
себѣ  дѣяніемъ ,  да  не  точію  со  Ангелы  по 


у)  При  которомъ  (торжествѣ)  человѣческое  естество, 
имѣя  одну  и  туже  волю  съ  горними  Силами,  куп- 
но   съ  ними    въ  радости  воспѣвало    Божію  славу. 

<г>)  Домостроительства  спасенія.  х)  Въ  крайнихъ  о- 
наго  частя хъ  (т.  е.  въ  тваряхъ  духовныхъ  и  чув- 
ственныхъ). 

добродѣтели  ,  но  и  съ  Богомъ  разумнѣ,  ц) 
по  отъятію  сущихъ,  ч)  соединимся. 

Живота  же  божественна  Слово  творить 
преподаяніе,  снѣдна  Себе  дѣлая,  якоже  Само 
вѣсть,  и  отъ  Него  таково  ощущеніе  умное 
пріемшіи,  якоже  вкушеніемъ  снѣди  сея  у- 
вѣдѣти  могутъ  по  познанію  воистинну,  „яко 
благъ  Господь, и  ш)  качествомъ  божеетвен- 
нымъ  по  обоженію  прерастворяя  ядущыя, 
якоже  явѣ  живота  и  силы  хлѣбъ  щ)  и  сын 
и  нарицаяся. 

Естество  же  само  къ  себѣ  возустрояетъ, 
не  точію  понеже  бывъ  человѣкъ,  безстраст- 
ну  волю  къ  естеству  соблюде  и  безкра- 
мольну,  ъ)  отнюдь  ниже  противу  самимъ 
распеншимъ  отъ  своего  еже  по  естеству 
основанія  колеблему :  напротивъ  же  паче  из- 
воляющу  вмѣсто  живота  юже  за  нихъ  смерть. 
По  чесому  и  вольное  пріятіе  страсти  пока- 
зуется,  человѣколюбивымъ  страждущаго  рас- 
положеніемъ  утверждаемо.  Но  яко  и  враж- 
ду упразднилъ  есть,  пригвоздивъ  на  крестѣ 


н,)  Связуемое  во  едино  добродѣтелію  и  познаніемъ 
Творца,  ч)  Чрезъ  вѣдѣніе  и  ѵрезъ  отрѣшеніе  отъ 
сущихъ.  ш)  Псал.  33,  9.  щ)  Іоан.  6,  35.  ъ)  Не 
возмущающуюся  противъ  чистыхъ  побужденій  есте- 
ства Богоподобнаго. 

рукописаніе  ы)грѣха,  его  же  ради  къ  самому 
себѣ  непремирительнѣ  имѣяше  естество  сіе 
брань.  И  дальнія  ь)  и  ближнія  призвавъ  , 
сирѣчь  сущыя  подъ  закономъ,  и  сущыя  внѣ 
закона.  И  средостѣніе  ограды  разоривъ,  ы) 
законъ  явѣ  яко  заповѣдей  изъяснивъ  учень- 
ми:  оба  созда  во  единаго  новаго  человѣка , 
творя  миръ:  ь)  и  примиряя  насъ  собою 
Отцу ,  и  другъ  другу  ,  неимущихъ  ктому 
волю ,  сопротивляющуся  словеси  ѣ)  есте- 
ства :  но  якоже  естествомъ ,  тако  и  волею 
сущихъ  неизмѣнныхъ. 

Чисто  же  отъ  закона  грѣховнаго  естество 
сотворяетъ,  сласти  предварити  еже  насъ  ра- 
ди воплощеніе  Свое  не  нопустивъ.  Безсѣ- 
менно  бо  бысть  предивнѣ  зачатіе,  и  нетлен- 
но превыше  естества  рожденіе:  пристяга- 
ющу  сирѣчь  Рожденному  Богу  Матери  мно- 
жае  естества,  узы  дѣвства  рожденіемъ  э) :  и 
все  естество  ,  отъ  насилія  закона  обладав- 
шаго  ,  въ  хотящихъ  свобождающу:  сирѣчь 
въ  тѣхъ,  иже  содѣваемымъ  въ  чувствѣ  у- 
мерщвленіемъ  сущихъ  на  земли  удесъ  ю) , 


ы)  Кол.  2,  14.  ь)  Е*ес.  2,  13.  16.  17.  14.  15.  ѣ)  За- 
кону, э)  Поколику  родившійся  Богъ  самымъ  ро- 
жденіемъ  Своимъ  укрѣпилъ  въ  нѣдрахъ  Матери 
Своей  узы  дѣвства.  ю)  Колос.  3,  5. 

самоизвольную  Его  подражаютъ  смерть.  Хо- 
тящихъ  бо ,  а  не  насильнѣ  обладаемыхъ , 
есть  таинство  спасенія. 

Лукаваго  же  ,  обладавшаго  нами  преле- 
стно, мучительства  я)  творитъ  низложеніе, 
плоть,  побѣжденную  въ  Адамѣ ,  оружіе  на 
него  предлагая  и  побѣждая:  да  покажетъ 
первѣе  ятую  въ  смерть  ,  емгау  емшаго,  и 
смертію  естественною  животъ  онаго  растлѣ- 
вающу:  и  бывающу  тому  убо  отравою,  ко 
еже  изблевати  ему  всѣхъ,  ихже  иожре  воз- 
могъ,  яко  имущъ  державу  я)  смерти :  жи- 
вотомъ  же  (*)  роду  человеческому,  все  есте- 
ство, аки  замѣсъ,  ѳ)  къ  воскресенію  порѣ- 
вающу  у)  живота,  егоже  ради  наипаче  Богъ 
сый  Слово,  человѣкъ  бываетъ  (странное  во- 
истинну  дѣло  и  слышаніе)  и  смерть  плоти 
хотя  а)  пріемлетъ. 

Спхъ  всѣхъ,  якоже  рѣхъ,  прошеніе  иму- 
ще слово  молитвы  сея  обрящется. 

Отца  бо,  и  Имя  Отче  глаголетъ,  и  Цар- 
ство.   И  яко  сего  Отца  сынъ  есть  по  бла- 


я  Евр.  2,  14.  (*)  Да  покажетъ  плоть,  содѣлавшую- 
ся  орудіемъ  жизни  для  рода  человѣческаго.  ѳ)  За- 
мѣшенную  муку,  ѵ)  плоть,  воздвигающую  все  есте- 
ство, какъ  замѣшенную  муку,  къ  воскресенію  жиз- 
ни, а)  Добровольно. 

годати  человѣкъ  молящійся,  представляетъ. 
И  единыя  воли  сущимъ  на  небеси  и  на 
земли  ищетъ.  Хлѣбъ  просити  повелѣваетъ 
насущный.  Примиреніе  человѣкомъ  узако- 
няетъ  ,  и  тѣмъ  ,  еже  прощати  и  прощену 
быти ,  естество  само  къ  себе  б)  связуетъ, 
различіемъ  воли  не  сѣкомо.  И  во  иску  те- 
нге не  внити ,  яко  въ  законъ  грѣха  ,  мо- 
литися  учитъ.  И  избавитися  отъ  лукаваго, 
увѣщаваетъ.  Подобаше  бо  Самодѣтелю  и 
дателю  благихъ,  быти  и  учителю,  аки  уче- 
никомъ,  вѣрующымъ  въ  Него,  и  подража- 
ющымъ  еже  во  плоти  житію  Его,  аки  за- 
логи живота,  —  глаголы  молитвы  сея  по- 
дающу :  ими  же  сущая  въ  Немъ  собствен- 
но сокровища  премудрости  и  разума  со- 
кровенна в)  возвѣсти,  явп  яко  къ  наслаж- 
денію  ими  просящихъ  возбуждая  желаніе. 
Сего  ради  молитвою  ,  непщую  ,  сіе  нарече 
ученіе  Слово,  яко  прошеніе  имать  даемыхъ 
человѣкомъ  по  благодати  отъ  Бога  даровъ. 
Тако  бо  богодухновенніи  Отцы  наши  опре- 
дѣлительнѣ  о  молитвѣ  сказаша,  рекше,  быти 
молитву  г)  прошеніе  тѣхъ ,  яже  Богъ  по- 
добательнѣ  д)  Себѣ    даровати   обыче    чело- 

б)  Оь  собою,  в)  Код.  2,  3.  г)  Т?)  ѵ  лробЕих^У-  д)  При- 
лично Себѣ. 


и 

вѣкомъ.  Яко  же  и  моленіе  е)  ,  обѣщаніе  , 
сирѣчь,  или  обѣтъ  тѣхъ,  яже  искреннѣ  слу- 
жащей Богу  приносятъ  человѣцы  ,  еже  и 
писаніе  многажды  свидѣтельствуетъ  своимъ 
словомъ,  якоже  оно :  ,, помол йтеся,  и  возда- 
дите  Господеви  Богу  нашему."  ж) И:  „елика 
обѣщахъ ,  воздамъ  Тебѣ  Спасителю  моему 
Господеви,"  з)  о  моленіи  реченна.  И  паки  о 
молитвѣ ,  яко  же  о'но :  „и  помолися  Анна 
ко  Господу ,  глаголющи ,  Господи  Адонаі 
Елоі  Саваоѳъ,  аще  слыша  усльішиши  рабу 
Твою,  и  даси  ми  плодъ  чрева."  и)  „И  по- 
молися Езекіа  царь  Іудинъ  ,  и  Исаіа  сынъ 
Амосовъ  предъ  Господемъ."  і)  И:  „егда 
вы  молитеся ,  глаголите  ,  Отче  нашъ  ,  иже 
на  небесѣхъ,"  к)  отъ  Господа  ученикомъ 
реченное.  Яко  же  быти  можетъ ,  моленіе 
убо,  заповѣдей  блюденіе,  по  воли  помолив- 
шагося  утвержденно:  молитва  же,  проше- 
ніе  соблюдшаго  (заповѣди)  претворенія  къ 
добрымъ  соблюденнымъ.  Или  паче,  моленіе 
убо,  добродѣтели  подвигъ,  егоже  убо  при- 
носима зѣло  любезнѣ  пріемлетъ  Богъ:  мо- 
литва же,  добродѣтели  и  подвига  почесть , 
юже  убо  зѣло  радуяся  Богъ  воздаетъ. 

е)  7Ѵ/Ѵ  йѵгцѵ.  ж)  Исал.  75,  12.  з)  Іон.  2,  10.  и)  1 
Цар.  1,  10,  11.  і)  2  Парад.  32,  20.  к)  Лук.  11,  2. 

Тѣмъже  убо  понеже  показася ,  яко  мо- 
литва сія  есть  благихъ  у  Слова  воплощенна 
прошеніе:  Того  предстателя  сотворше  слову 
молитвы  сея  и  учителя,  дерзающе  разсмо- 
тримъ  прилѣжнѣ  ,  коегождо  глагола  мысль 
изъявивше,  елико  возможно  есть,  умозрѣ- 
ніемъ:  якоже  самое  то  Слово  и  подавати  л) 
полезнѣ  обыче ,  и  вмѣщати  м)  даетъ  силу 
мысли  глаголющаго. 

Отче  нашъ,  иже  еси  на  небесгьхъ^  да 

святится  илія   Твое:  да  пріидетъ 

царствге   Т&ое. 

Абіе  приличнѣ  отъ  Богословія  въ  сихъ 
н)  начати  учитъ  молящихся  Господь,  и  нѣ- 
како  о  бытіи  творительныя  сущихъ  вины 
тайнонаучаетъ ,  и  Самъ  по  существу  су- 
щихъ виновенъ  сый.  Отца  бо,  и  Имене  Отча 
и  Царства  Отча  явленіе  имутъ  глаголы  мо- 
литвы сея:  да  отъ  самаго  научаемся  начала 
единственную  Троицу  чествовати,  и  призы- 
вати ,  и  покланятися  Ей.  Имя  бо  Бога  и 
Отца ,  существеннѣ  и  упостаснѣ  пребыва- 
юще  о)  есть  единородный  Сынъ.  И  Цар- 
ство Бога  и  Отца,  существеннѣ  и  ѵпостас- 


л)  Добрыя  мысли  говорящему,  м)  Даеть  слышащимъ 
понимать,  н)  словахъ.  о)  ѵфвеооф?. 

нѣ  пребывающее  есть  Духъ  Святый.  Еже 
бо  здѣ  Матѳей  глаголетъ  быти  Царство  , 
индѣ  изъ  Евангелистовъ  инъ  Духа  нарече 
Свята  ,  глаголя:  „да  пріидетъ  Духъ  Твой 
Святый  ,  и  да  очистить  насъ.и  (*)  Не  бо 
пристяжанно  Отецъ  имать  имя  сіе  ,  ниже 
убо  яко  достоинство  усмотрѣваемо  на  Немъ 
разумѣваемъ  царствіе.  Не  бо  начало  пріятъ 
сего  еже  быти,  да  и  сего  еже  Отецъ,  или 
Царь  быти  ,  начало  пріиметъ  ,  но  присно 
сый,  присно  и  Отецъ  есть  и  Царь.  Отнюдъ 
ниже  сего  еже  быти,  ниже  сего  еже  Отецъ 
или  Царь  быти,  начало  пріемь.  Аще  ли  же 
присно  сый,  присно  и  Отецъ  есть  и  Царь, 
то  присно  убо  и  Сынъ  и  Духъ  Святый  су- 
щественна и  ѵпостаенѣ  со  Отцемъ  сопребы- 
ваютъ:  и  отъ  Него  суща,  и  въ  Немъ  есте- 
ственна ,  превыше  вины  и   слова  п):   а  не 


(*)  Здѣсь  Преп.  Максимъ  основывается  на  свидѣтель- 
ствѣ  Св.  Григорія  Нисскаго,  который  въ  3  Словѣ 
на  молитву  Господню  (і.  1.  ра§.  737)  пиінетъ:  „Въ 
ономъ  Евангеліи  (отъ  Луки),  вмѣсто  словъ:  „да 
пріидетъ  Царствіе  Твое"  говорится:  да  пріидетъ 
Духъ  Твой  Святый,  и  да  очистить  насъ.  Такимъ 
образомъ,  что  Лука  именуетъ  Духомъ  Святымъ,  то 
Матвей  назвалъ  Царствомъ."  Впрочемъ  нивъ  одномъ 
изъ  сохранившихся  до  1 9-го  столѣтія  древнихъ  сіщ- 
сковъ  Евангелій,  такого  чтенія  нѣтъ.  и)  Разума. 

по  Немъ  бывша,  вины  ради  р),  послѣжде. 
Соотношеніе  с)  бо  споказаній  т)  имать  силу, 
и  она  ,  ихже  и  есть  и  глаголется  соотно- 
шеніе,  едина  по  другихъ  усмотрѣваема  бы- 
ти,  не  попущаетъ  у). 

Сію  убо  наченше  молитву  ,  чтити  нау- 
чаемся единосущную  и  пресущную  ф)  Тро- 
ицу, яко  творительну  Вину  бытія  нашего: 
ктому  же ,  и  сущую  къ  намъ  возвѣщати 
научаемся  благодать  сыноположенія,  есте- 
ствомъ  Содѣте ля  х),  благо датію  Отца  ц)  на- 
рицати  сподобляеми:  да  сущаго  по  благо- 
дати Родителя  устыдѣвшеся  нареченія ,  въ 
житіи  семъ  начертанія  назнаменовати  тщим- 
ся Родившаго ,  святяще  Его  на  земли 
имя,  и  Отчая  мудрствующе ,    и  чада  дѣлы 


р)  По  силѣ  причинна^о  соотношенія.  с)  Т.  е.  со- 
отношеніе  Божественныхъ  Ѵпостасей.  т)  Имѣеть 
силу  такихъ  доказатедьствъ ,  въ  которыхъ  одинъ 
предметъ ,  неразлучно  существующей  вмѣстѣ  съ 
другимъ  и  въ  другомъ,  заставляетъ  заключить  о 
необходимомъ  бытіи  сего  послѣдняго  (бѵѵеѵдеійеаоѵ 
дѵѵацгѵ).  у)  И  тѣ  лица  ,  между  которыми  есть 
сіе  соотношеніе ,  непозволяеть  оно  представлять 
существующими  одно  послѣ  другаго.  ф)  Превыше 
врего  сущаго  разумѣваемую.  х)  Зиждителя  по  ес- 
теству, ц)  Называть  Отцемъ  по  благодати. 

показующеся,  и  Самодѣтеля  сыноположенія 
сего,  естественнаго  Сына  Отча,  тѣми,  яже 
разумѣваемъ  или  дѣемъ,  величающе. 

Святимъ  же  сущаго  на  небесѣхъ  по  бла- 
годати Отца  имя,  привещественную  ч)  си- 
рѣчь  умерщвляюще  похоть,  и  тлетворныхъ 
очищающеся  страстей.  Понеже  святыня  есть, 
еже  въ  чувствѣ  всесовершенное  похоти  не- 
движеніе  и  умсрщвленіе,  въ  немже  бывше, 
нелѣпая  ярости  ш)  утоляемъ  лаянія,  не  иму- 
ще къ  тому  похоти  возбуждающія  ту  щ), 
и  за  сласти  ъ)  своя  оную  подвизатися  по- 
учающія,  понеже  похоть  она  сущею  по  сло- 
ву ы)  святостію  уже  умерщвлена  есть  въ 
насъ.  По  естеству  бо,  похоти  отмстительна 
сущи  ярость  ,  отъ  еже  неистовитися  пре- 
ставати  обыче,  внегда  сію  увидитъ  умерщ- 
влену. 

Влѣпоту  убо,  ярости  и  похоти  отверже- 
ніемъ ,  держава  царствія  Бога  и  Отца  ,  по 
указанно  молитвы  Господни,  приходить  къ 
намъ ,  по  отложеніи  сихъ  глаголати  сподо- 
бляющимся: да  пріидетъ  царствіе  Твое^ 
то  есть  Духъ  Святый,  и  уже  сотворшимся 


ч)  Привязанную  къ  веществу,  ш)  Раздражительности, 
щ)  Раздражительность,  ъ)  удовольствія.  ы)  Въ  силѣ 
разумности. 

намъ  и  словомъ  и  нравомъ  кротости  хра- 
мами Богови  Духомъ  (*).  „На  комъ  бо,  гла- 
голетъ,  почію?  токмо  на  кроткомъ  и  смирен- 
номъ,  и  трепещущемъ  словесъ  Моихъ?"  (**) 
Яко  же  отсюду  есть  явно,  яко  смиренныхъ 
и  кроткихъ  есть  царствіе  Бога  и  Отца. 
„Блажени  бо,  глаголетъ ,  кротцыи :  яко  тіи 
наслѣдятъ  землю."  (***)  Не  сію  землю  ь)  но 
естеству  среднее  во  вселенной  воспріемшую 
положеніе,  обѣща  Богъ  въ  наслѣдіе  любя- 
щымъ  Его.  Понеже  истинствуетъ  глаголя: 
„егда  бо  изъ  мертвыхъ  воскреснуть,  ни  же- 
нятся, ни  посягаютъ ,  но  суть  яко  Ангели 
на  небесѣхъ."  ѣ)  И,  „пріидите  благословен- 
ніи  Отца  Моего ,  наслѣдуйте  уготованное 
вамъ  царствіе  отъ  сложенія  міра.и  э)  И  ин- 
дѣ  паки  иному,  работавшему  ,  со  благово- 
леніемъ  рече:  „вішдп  въ  радость  Господа 
твоего."  ю)  И  по  Немъ  Божественный  Апо- 
столъ :  „вострубить  бо,  и  мертвіи  о  Хриетѣ 
первіи  востанутъ  нетлѣнни,  я)  потомъ  же  мы 
живущіи ,  купно  съ  ними  восхищены  бу- 
демъ  на  облацѣхъ  въ  срѣтеніе  Господне  на 


(*)  ЕФес.  2,  22.  (**)  Ис.  66,  2.  (***)  Матѳ.  5,  5.  ь)  на 
которой  мы  ,  теперь  живемъ.  ѣ)  Матѳ.  22 ,  30. 
в)  Матѳ.  25,  34.  ю)  Матѳ.  25,  21.  я)  1  Корине- 
15,  52. 

воздусѣ  ,    п  тако  всегда  съ  Господемъ  бу- 
демъ  ѳ).а 

Егда  убо  сія  тако  обѣщана  суть  любя- 
щымъ  Господа,  кто  къ  единому  глаголу  г) 
Писанія  прпгвоздивъ  умъ  ,  небо  ,  и  угото- 
ванное отъ  сложенія  міра  царствіе  ,  и  Го- 
сподню таинственнѣ  сокровенную  радость  , 
и  всегдашнее  и  отнюдъ  неразстоянное  а)  съ 
Господемъ  достойны хъ  пребываніе  же  и  во- 
друженіе,  тожде  речетъ  быти  съ  землею  б), 
Словомъ  движимь,  и  Слова  служитель  быти 
вожделѣвая?  Но  нынѣ  землю  глаголати  неп- 
щую,  твердую  и  отнюдъ  непременную  отъ 
добраго  кроткихъ  непреложности  крепость 
в)  и  силу ,  яко  присно  съ  Господемъ 
сущу  ,  и  радость  неоскудѣему  имущу ,  и 
царства  отъ  начала  уготованна  емшуся,  и 
сущаго  на  небеси  стоянія  же  и  чина  спо- 
добльшуся.  Но  аки  землю  нѣкую ,  сред- 
нее во  вселенной  положеніе  воспртемшу, 
добродѣтели  слово:  г)  но  немуже  по- 
средственъ  между  благословіемъ  и  злосло- 
віемъ  д)  сущъ  кроткій  ,  безстрастенъ  пре- 


ѳ)  Соду.  4,  17.  ѵ)  Къ  одному  буквальному  смыслу. 
а)  Неразлучное,  б)  На  которой  мы  живемъ.  в)  Не- 
преложный навыкъ.  г)  Устроеніе.  д)  Другихъ 
людей. 

/бываетъ,  ниже  благословіи  надымаяся,  ниже 
злословіи  дряхлуя  е).  Отъ  нихъ  же  бо  разумъ 
есть  по  естеству  свободенъ,  оставль  желаніе, 
сихъ  прилогами  стужающихъ  не  ощущаетъ, 
утишивъ  себе  отъ  бури  яже  въ  сихъ,  и  къ 
божественней  и  немолвнѣй   свободѣ  всю  ду- 
ши своея  преведъ  силу.  Отъ  сея  убо  сво- 
боды ученикомъ  Своимъ  Господь  преподати 
желая  ,  „возмите ,  глаголетъ  ,  иго   Мое  на 
себе,  и  научитеся  отъ  Мене ,  яко  кротокъ 
есмь  и  смиренъ  сердцемъ:    и  обрящете  по- 
кой  душамъ  вашимъ  ж).и  Бокой,  глаголя, 
державу  Божественнаго    Царства  ,  яко  отъ 
всякаго  свобожденно  рабства  въ  достойныхъ 
сотворяетъ  владычество. 

Аще  ли  же  смиреннымъ  и  кроткимъ  не- 
раззоримая  нетлѣннаго  царства  дается  дер- 
жава, то  кто  тако  нерачителенъ  и  отнюдъ 
нежелателенъ  Божественныхъ  благъ ,  яко 
не  будетъ  крайне  желати  смиренія  и  кро- 
тости, да  содѣлается  отпечатлѣніемъ  з)  Бо- 
жественнаго царства,  елико  достигнути  мо- 
щно есть  человѣку;  нося  въ  себѣ  сущаго 
естествомъ  по  существу  воистинну  вели- 
каго  Царя  Христа,  по  благодати  непремѣн- 


е)  Огорчаясь,  ж)  Матѳ.  11,  29.  з)  Характер. 

ное  Духомъ  воображеніе?  въ  немже  ,  гла-ч 
голетъ  божественный  Апостолъ,  „нѣсть  му- 
жескій  полъ,  ни  жеискій,"  и)  то  есть,  ярость, 
и  похоть:  ова  і)  убо  мучительнѣ  к)  изно- 
сящи  помыслъ,  и  внѣ  закона  естественнаго 
творящи  разумъ  *,  ова  л)  же,  единыя  и  един- 
ственныя  и  вожделѣнныя  и  безстрастныя 
Вины  и  Естества  творящи  вожделѣннѣе  она, 
яже  суть  по  ней  (*)  ,  сего  ради  плоть 
предпочитающи  ду^у^  и  усладительнѣе  сла- 
вы же  и  свѣтлости  мысленныхъ  добротъ 
вмѣняющи  наслажденіе  являемыми:  чув- 
ственною же  гладкостію  сласти  м)  возбра- 
няющи  умъ  отъ  Божественнаго  и  сроднаго 
мысленныхъ  постиженія. 

Но  слово  н)  убо  единнѣйшее  ,  и  самыя 
безстрастныя  убо,  обаче  естественныя  любве 
и  склонности  къ  тѣлеси  крайне  и  совер- 
шений обнажаемо  по  преизбыточеству  до- 
бродѣтели  ,  иобѣждающу  всесовершеннѣ 
естество  духу  ,  и  отъ  нравственнаго  увѣ- 
щавающу    умъ  упразднитися   любому дрія  , 


и)  Га  л.  3  ,  28.  і)  Ярость  или  раздражительность. 
к)  Насильственно  исторгая  мысль  и  изводя  разумъ 
изъ  предѣловъ  естественнаго  закона,  л)  Похоть  , 
или  вожделѣвательная  сила  (*)  что  ниже  ея  самой. 
м)  Удовольствія.  н)  разумъ. 

внегда  подобаетъ  ему  соединятися  съ  пре- 
сущнымъ  Словомъ,  простымъ  и  нераздѣль- 
нымъ  видѣніемъ,  аще  и  по  естеству  свой- 
ственно ему  есть  содѣйствовати  ко  удобно- 
му временнѣ  текущихъ  пресѣченію  и  пре- 
хожденію:  имъ  же  прейденнымъ  бывшимъ 
нѣсть  благословно  о)  уму  пріотягчавати- 
ся ,  аки  милотію ,  нравственными  попече- 
ніями  ,  явльшемуся  чувственными  неудер- 
жиму  п).  И  являетъ  сіе  яснѣ  Иліа  вели- 
кій ,  тѣми  ,  яже  дѣяше ,  образнѣ  сіе  при- 
указуя  р)  таинство.  Милоть  убо  ,  гла- 
голю же  плоти  умерщвленіе ,  въ  немже 
великолѣпность  водрузися  нравственнаго  бла- 
гочинія,  во  время  восхищенія  Елиссею  дая 
въ  споборство  духа  ,  на  всяку  сопротивну 
силу  ,  и  ударъ  непостояннаго  и  текущаго 
естества :  егоже  образъ  бысть  Іорданъ ,  во 
еже  не  быти  удержану  ученику  отъ  пре- 
хода  къ  святѣй  земли,  мутностію'  и  скольз- 
скимъ  положеніемъпристрастія  къвеществен- 
нымъ  обліяну  бывшу.  Той  же  с)  идущъ  къ 
Богу  свободенъ  отнюдъ  ,  ничимже  отъ  су- 
щихъ  по  усвоенію  т)  держимь,  простъ  же- 


о)  Прилично,  п)  Оказавшемуся  неудерживаемымъ. 
р)  Указывая  на  сіе  таинство.  4  Цар.  2  ,  13  ,  14. 
с)  ІІлія.  т)  По  тѣсному  сношенію. 

ланіемъ,  и  несложенъ  волею  ,  къ  Простому 
естествомъ,  другъ-друго-держащимися  т)  со- 
борными т)добродѣтелями,  разумнѣ  у)другъ 
къ  другу  соединенными ,  аки  коньми  огнен- 
ными ,    восхожденіе  творя.    Позна  бо  ,   яко 
подобаетъ  отъ  ученика  Христова  далече  быти 
неравнымъ  устроеніямъ  духа,  ихже  разли- 
чность изъявляетъ  отчужденіе.  Понеже  стра- 
стно   убо  похоти    разліяніе  сущія    окрестъ 
сердца  крове  содѣловается :    движеніемъ  же 
яростныя  ф)  части  ,    явѣ ,  яко    воскипѣніе 
крове  производится.  И  предваривъ,  яко  убо 
во    Христѣ    живущь  и  движпмь  и  сый  х), 
отложилъ  есть    отъ  себе  неравныхъ  и  без- 
мѣстныхъ  ц)  бытіе:  не  нося  въ  себѣ  ,  аки 
мужескъ  полъ  и  женекъ,  противная,  яко  же 
рѣхъ  ,  страстей  сихъ  устроенія:  да  не  по- 
рабощено будетъ  сими  слово    ч) ,  непосто- 
янными ихъ  преложеніи  изменяемо,  въ  нем- 
же  естественнѣ    чествованіе    божественнаго 
образа  растворися,  убѣждающее  душу  пре- 
создатися  волею  къ  БожественнОхМу  подобію, 
и  быти  всесвѣтло  жилище  Сопоставляемаго 


т)  Одна  за  другую  держащимися,  т)  главнѣйшими, 
всеобщими,  у)  Посредствомъ  вѣдѣнія  (уѵ<ю$іи&><;). 
ф)  Раздражительности,  х)  Дѣян.  17,  28.  іі)  Нелѣ- 
пыхъ,  безпорядочныхъ  желаній.  ч)  Разумъ. 

существенна  Богу  и  Отцу  всяческихъ  ве- 
лик аго  Царствія  ,  или  Духа  Святаго  ,  всю 
пріемлющу,  аще  лѣть  есть  реши,  Божест- 
веннаго  естества,  елико  мощно  есть,  власть 
вѣдѣнія,  ею  же  худшихъ  убо  потреблятися, 
лучшихъ  же  составлятися  обыче  бытіе,  егда 
подобнѣ  Богу  душа  по  благодати  званія 
не  крадомо  хранить  въ  себѣ  добрыхъ  да- 
рованныхъ  существо  ш):  о  нейже  присно 
хотяй  Христосъ  раждается-  щ),  таинственнѣ, 
спасаемыми  воплощаемы  и  матерію  дѣвою 
содѣловаяй  раждающую  дуигу,  не  имущую, 
да  вкратцѣ  реку,'  по  усвоенію,  якоже  му- 
жескъ  полъ  и  женскъ,  признаковъ  сущаго 
подъ  тлѣніемъ  и  рожденіемъ  ъ)  естества.  И 
никтоже  да  удивляется  тлѣніе  прежде  ро- 
жденія  слыша  поставляемо.  Безстрастнѣ  бо 
съ  правымъ  словомъ  ы)  разсмотривый  ра- 
ждаемыхъ  и  исчезающихъ  естество  ,    обря- 


іп)  'Гпояабіѵ.  пі)  О  семь  въ  другомъ  мѣстѣ  (въ  ГѴ-мъ 
словѣ  о  Св.  Троицѣ  I.  2.  ра§.  466)  Св.  Максимъ 
Исповѣдникъ  такъ  говорить:  „И  во  Святыхъ  было 
Слово,  но  не  по  соединенно  (ѵпостасному)  ,  а  по 
благодати  Духа,  различно  дѣйствовавшаго  въ  нихъ) 
здѣсв;же  (въ  воплошеніи  отъ  Дѣвы  Маріи)  была 
вся  полнота  Божества."  ъ)  Греч,  уіѵъбіѵ  ,  бытіе 
временное  ,  начинающееся  и  преходящее,  ы)  Ра- 
зумомъ. 

2 

щетъ  яснѣ^  яко  рожденіе  начинается  отъ 
тлѣнія  ,  и  окопчевается  тлѣніемъ :  и  сему 
рожденію  свойственныхъ  страстей  ь),  яко- 
же  рѣхъ,  не  имать  Христосъ:  сирѣчь  Хри- 
стово же  и  по  Христу  житіе  же  и  слово: 
понеже  истиненъ  есть  глаголяй :  во  Христтъ 
бо  Іисусть^  нтъсть  мужескій  полъ^  ни  жек- 
скіѣ  ѣ),  знаменія,  сирѣчь,  и  страсти  ь)  яв- 
ляя сущаго  подъ  тлѣніемъ  и  рожденіемъ 
естества, — развѣ  точію  боговидно  слово,  э) 
разумомъ  ю)  Божественнымъ  укачество- 
вано,  и  воли  единственно  двнженіе  ,  едину 
изволяющее  добродѣтель.  Ни  Еллинъ^  ни 
Іудей^  ими  же  различное  мнѣиія  о  Бозѣ  на- 
знаменуется  слово  я)  ,  иіи  паче  истиннѣе 
рещи,  противное.  Ово  ѳ)  убо  несмысленно 
учащее  многоыачалію ,  еже  едино  начало 
по  противиымъ  дѣйствамъ  же  и  силамъраз- 
дѣляетъ,  и  измышляетъ  чествованіе  много- 
божно,  множества  ради  покланяемыхъ  вво- 
дящее раздоры  ,  и  различнымъ  поклоненія 
образомъ  посмѣваемо.  Ово  же,  г)  учащее  о 
единомъ  убо  началѣ,  обаче  тѣсномъ  и   не- 


ь)  Немощей  (паЭ?/).  ѣ)  Гал.  3,  28.  э)  Разумъ.  ю)  Вѣ- 
дѣніемъ.  я)  Образъ.  ѳ)  Языческіп  образъ  мыслей 
о  Богѣ.  ѵ)  Іудейскій  образъ  мыслей  о  Богѣ. 

совершенность  и  почти  безѵпостасномъ,  яко 
Слова  и  Живота  не  имущемъ,  и  чрезъ  про- 
тивная отпадающее  въ  равное  зло  съ  преж- 
нимъ  словомъ  —  въ  безбожіе ,  единѣмъ  о- 
нисующее  а)  лицемъ  единое  Начало,  и  сіе 
безъ  Слова  и  Духа  упостаствующееся,  или 
Словомъ  и  Духомъ  укачествовано  б):  не 
сразумъваюіцее  ,  яко  кто  есть  Богъ  сихъ 
не  имѣяй?  или  како  Богомъ  пребудетъ  той, 
иже  причастіемъ  в),  подобнѣ  тварямъ  ра- 
зумнымъ,  сущымъ  подъ  рожденіемъ  г),  аки 
случайныхъ  качествъ  сихъ  д)  пріобщился? 
Отъ  нихже  е)  во  Христѣ  отнюдъ  ,  якоже 
рѣхъ ,  ни  едино  есть :  но  едино  истиинаго 
благочестія  слово  ,  и  твердъ  таинственнаго 
Богословіл  уставъ:  и  первшаго  слова  раз- 
дѣленіе  Божества  отвергали,  и  стѣсненія 
втораго  непргемляй :  да  не  будетъ  Божество 
естественнаго  ради  множества  ж)  крамоли- 
тельно  въ  Себѣ  з),  еллинско  бо :,  и)  или  ради 
уиостаснаго    единства    страстно  і),  іудейско 


а)  Ограничивающее.  6)  Одаренное  яко  качествами, 
в)  т.  е.  заимственно.  г)  Подъ  законами  измѣня- 
емаго  бытія  (ѵяб  уіѵвбіѵ).  д)  т.    е.   Слова  и  Духа. 

е)  т.  е.     изъ  сихъ  образовъ  мыслей  ни  одинъ.  .  . 

ж)  Боговъ.  з)  Въ  раздорѣ  съ  Собою,  и)  Это  язы- 
чески! образъ  мыслей,  і)  Подвержено  страданію. 

2* 

бо  к),  яко  Слова  и  Духа  лишено,  или  словомъ 
и  духомъ  укачествовано :  но  сущее  Само 
Умъ  и  Слово  и  Духъ  и  сице  почитаемое: 
и  учай  л)  насъ,  званіемъ  благодати  по  вѣрѣ 
усвоенныхъ  м)  въ  познаніе  истины  ,  едино 
вѣдѣти  Божества  естество  и  силу:  сирѣчь 
Единаго  Бога  во  Отцѣ  и  Сынѣ  и  Святѣмъ 
Дусѣ  усмотрѣваема  ,  то  есть,  вѣдѣти  Еди- 
наго безвиновна  Ума  ,  существенна  и  ѵио- 
стаснѣ  пребывающаго,  Родителя  Единаго  по 
существу  и  упостаснѣ  пребывающаго  без- 
начальна Слова,  и  Источника  Единаго  при- 
сносущна  Живота  существенна  и  упостаснѣ 
пребывающа  ,  яко  Духа  Свята :  вѣдѣти  во 
Единице  Троицу  ,  и  въ  Троицѣ  Единицу : 
не  ину  во  иной:  ни  бо  въ  Единицѣ  есть 
Троица,  якоже  въ  существѣ  случайное  ка- 
чество, н)  или  обратно,  въ  Троицѣ  Единица : 
безкачественна  бо  есть;  ниже  яко  ину  и  и- 
ну :  не  бо  инаковостію  естества  отъ  Троицы 
Единица  различествуетъ,  просто  же  и  еди- 
но естество  сущи;  ниже  яко  ину  особнѣ 
отъ  иныя:  не  бо  уменыненіемъ    силы  раз- 


к)  Это  іудейскій  образъ  мыслей,  л)  т.  е.  таинствен- 
наго  Богословія  уставъ.  м)  Усыновленныхъ.  н) 
Въ  Латин.  переводѣ:  N011  епіт  Тгіпііаз  зіс  езі 
іп  ІІпіШе,  ^иа8І  ассЫепз  іп  зиЪзіапІіа. 

личается  отъ  Единицы  Троица ,  или  отъ 
Троицы  Единица :  или ,  яко  обще  нѣчто  и 
родно  о),  помышленіемъ  единѣмъ  усмотрѣ- 
ваемо ,  различествуетъ  отъ  сущихъ  подъ 
нимъ  части ыхъ ,  тако  различествуетъ  отъ 
Троицы  Единица,  существо  и)  свойственнѣ 
самобытно  сущо  ,  и  сила  воистинну  само- 
мощна:  ниже  вѣдѣти  яко  и  ну  чрезъ  ину :  не 
бо  по  производству  отъ  Единицы  Троица,  не 
заимствовано  бытіе  имущи  и  самоизъявна  су- 
щи :  но  туюжде  воистинну  Единицу  и  Тро- 
ицу, и  глаголему,  и  разумѣваему:  ово  убо 
по  существу,  ово  же,  по  бытію :  всю  Еди- 
ницу туюжде  ,  нераздѣлену  Упостасми :  и 
всю  Троицу  туюжде,  ЕдиницеЕО  иесліянну. 
Да  не  раздѣленіемъ  многобожность,  или  слі- 
яніемъ  безбожность  вносится:  ихже  бѣгая 
Христово  слово,  свѣтло  сіяетъ:  глаголю  же, 
Христово  слово,  новую  проповѣдь  истины , 
въ  нейже  ^нтьстъ  муясескъ  шлъ  и  женскъ^ 
сирѣчь  знаменія  и  страсти  сущаго  подъ 
тлѣніемъ  и  рожденіемъ  (*)  естества:  ^тъстъ 
Еллинъ  и  Іудей"  противная  оБожествѣ  сло- 
веса:   ^нтъстъ  обртьзаніе  и  необртъзаніе^   си- 


о)  Родовое  понятіе.  п)  ЗиЫіапііа.    (*)  См.  примѣчаніе 
къ    стр.    25 

рѣчь  приличныя  симъ  р)  служенія :  ово  убо, 
с)  знаменій  т)  ради  закона,  являемую  тварь 
порицающее,  и  Зиждителя,  я  ко  золъ  творца, 
оболгавающее :  ово  же  у),  страстей  ради  ф), 
сію  боготворящее  и  на  Зиждителя  возста- 
вляющее  тварь  ,  и  тако  обоя  къ  равному 
злу, — къ  оскорбленно  Бога,  едино  такожде 
якоже  и  другое  ,  приводятъ :  ,  ,тш  варваре 
и  скѵѳ&:и  х)  то  есть,  крамолительный  ц) 
единаго  естества  съ  самимъ  собою  по  воли 
раздоръ :  имже  законъ  другъ-другоубійства 
чрезъ  ч)  естество  въ  человѣки  тлительнѣ  ш) 
привнидѣ :  „ни  рабъ  и  свободе  х)  ,а  то- 
гожде  естества,  явѣ  яко  противу  воли  раз- 
дѣленіе:  безчестнымъ  творящее  единочест- 
наго  по  естеству  ,  и  произвольное  распо- 
ряженіе  владычествующихъ  ,  еже  творитъ 
насиліе  достоинству  образа  щ),  обратившее 
въ  законъ  помогающій  ъ):  но  „всяческая 
и  во  встъхъ  Христосъ^  тѣми,  яже  превыше 
естества    и  закона  ,  безначальнаго    Царства 


р)  Словесамъ.  с)  Іудейское  служеніе.  т)  Поста- 
новленій.  у)  Языческое  служеніе.  ф)  Для  удовле- 
творенія  страстЯмъ.  х)  Кол.  3  ,  11.  ц)  Враж- 
дебный, ч)  Вопреки,  ш)  На  пагубу,  іц)  Божіл. 
ъ)  Властолюбію. 

содѣвая  въ  дусѣ  воображеніе:  еже  ,  якоже 
указася  ,  аки  нѣкіими  начертанми ,  озна- 
чается сердца  смирепіемъ  и  кротостію:  их- 
же  сочетаніе  совершенна  указуетъ  человѣка, 
зиждемаго  по  Христу.  Всякъ  бо  смиренно- 
мудрый отнюдь  ы)  есть  и  кротокъ :  и  всякъ 
кроткій  отнюдъ  есть  и  смиренномудръ.  Сми- 
ренному дръ  убо,  яко  познавъ  себе  имуща  еже 
быти,  взаимствовано.  Кротокъ  же,  яко  ра- 
спознавъ  данныхъ  ему  по  естеству  силъ 
употребленіе.  И  слову  ь)  убо  къ  порожден ію 
добродѣтели  дая  сихъ  ѣ)  послуженіе:  отъ 
чувства  же  совершеннѣ  востягая  э)  дей- 
ство сихъ  ѣ).  И  сего  ради  умомъ  убо,  ко 
Богу  приснодвиженъ  сый :  чувствомъ  же  , 
ниже  движимь  отнюдъ  ,  аще  и  вся  вкупѣ 
пріиметъ  во  искусъ  наносящая  печаль  тѣ- 
лу^  ниже  слѣдъ  печали  напечатлѣетъ  въ  ду- 
ши, къ  премѣненію  радостотворнаго  въ  ней 
устроенія.  Не  бо  вмѣняетъ  лишеніе  сла- 
дости быти ,  чувственную  болѣзненность. 
Сладость  бо  едипу  вѣсть,  души  съ  Словомъ 
сожитіе:  его  же  лишеніе,  мука  есть  безко- 
нечна,  вся  естественна  описующи  вѣки.   И 


ы)  Безъ  сомнѣнія.    ь)  Разуму,    ѣ)  Дарованій  естест- 
венных?»,  э)  Отвлекая. 

сего  ради,  и  тѣло,  и  вся  тѣлесная  оставль, 
къ  Божественному  крѣпцѣ  устремляется  со- 
житию: едину  тщету  ю)  вмѣняя  быти,  аще 
и  всѣмн  владычеству етъ  сущими  на  земли, 
чаемаго  по  благодати  обоженія  недостиженіе. 

Очистимъ  убо  себе  отъ  всякія 'скверны 
плоти  и  духа  я),  да  Божественное  святити 
будемъ  Имя  ,  угасивше  похоть,  нелѣпотнѣ 
страстьми  украшающуся:  и  ярость  ,  без- 
чиннѣ  и  неистовнѣ  къ  сластѣмъ  порываю- 
щуюся, свяжимъ  словомъ  ѳ),  да  кротостію 
пріимемъ  приходящее  Царствіе  Бога  и  От- 
ца. И  последующее  слово  молитвы  присо- 
единимъ  къ  прежнимъ,  глаголюще: 

Да  будешь  воля  ТГвоя^  якѳ  на  небеси 
и  на  земли. 

Ижё  единою  словесною  ѵ)  силою ,  отъ 
похоти  и  ярости  отлученною  ,  таинственнѣ 
приносяй  Богови  служеніе  ,  сей  на  земли , 
якоже  Ангеловъ  чини  на  небеси  ,  Божію 
исполни  волю:  всѣми  а)  Ангел омъ  сослу- 
житель  бывъ  и  сожитель,  якоже  нѣгдѣ  гла- 


ю)  Потерю,  я)  2  Корине.   7,   1.  ѳ)  Разумомъ.  ѵ)  Ра- 
зумною, а)  По  всему. 

голетъ  великій  Апостолъ:  ,,наше  же  житіе 
на  небесѣхъ  есть.и  б)  У  нихже  нѣсть  по- 
хоть, сластію  умныя  разслабляющи  напря- 
женія :  ни  ярость,  неистовящися,  и  на  срод- 
ныхъ  безстыднѣ  лающи:  но  слово  в)  един- 
ственнѣйшее,  къ  первому  Слову  естественнѣ 
приводящее  словесныя  г):  о  семь  единомъ 
радуется  Богъ,  и  сего  проситъ  отъ  насъ 
рабовъ  Своихъ.  И  сіе  являетъ  къ  великому 
глаголя  Давиду:  „что  бо  ми  есть  на  не- 
беси?  и  отъ  Тебе  что  восхотѣхъ  на  земли?  д).и 
Но  ничто  же  есть  приносимо  Богови  на 
небесѣхъ  отъ  святыхъ  Ангелъ  ,  кромѣ  сло- 
весныя службы  е),  юже  и  отъ  насъ  взы- 
скуя  Господь,  молящихся  глаголати  научи : 
„да  будетъ  воля  Твоя,  яко  нанебеси,  и  на 
земли."  Да  побуждается  убо  и  наше  слово 
ж)  ко  искаиію  Бога  ,  и  желательная  сила 
къ  возжелѣнію  Его,  и  яростная  з)  часть 
да  подвизается  къ  храненію  Его :  паче  же 
свойственнее  рещи,  весь  убо  умъ  да  про- 
стирается къ  Богу, — аки  гласомъ  нѣкгимъ, 
устремленіемъ  яростныя  части  з)  ободряемь, 


б)  Филип.  3,  20.  в)  Разумъ.  г)  Разумныя  существа. 
д)  Псал.  72,  25.  е)  Разумнаго  служенія.  ж)  Ра- 
зумъ.  з)  Раздражительная. 

и  крайнимъ  возжелѣніемъ  и  влеченіемъ  же- 
лательный силы  разжизаемь.  Тако  бо  су- 
щымъ  на  небеси  Ангеломъ  подражающе , 
Богови  выну  и)  служаще  обрящемся:  тож- 
де  со  Ангелы  на  земли  жительство  пока- 
зующе :  отнюдь  ни  къ  чесому  изъ  тѣхъ  , 
яже  суть  поелѣ  Бога,  равнѣ  со  онѣми  і) 
имуще  умъ  движимь.  Тако  бо  жительству- 
юще,  пріимемъ  въ  молитвахъ,  якоже  хлѣбъ 
насущенъ  и  животенъ  въ  препитаніе  ду  шъ 
нашихъ,  и  соблюдете  благоимѣнія  дарован- 
ныхъ  намъ  благъ ,  —  Слово  рекшее:  „Азъ 
есмь  хлѣбъ,  сшедый  съ  небесе,  и  даяй  жи- 
вотъ  міру:и  к)  соумѣрнѣ  л)  намъ  питаю- 
щымся  добродѣтелію  и  премудростію,  вся 
бывающее  м) :  и  кіимждо  отъ  спасающихся, 
различнѣ,  якоже  Само  Тое  вѣсть,  втѣлесъва- 
емо:  пріимемъ  Сіе  м),  еще  въ  вѣцѣ  семъ  су- 
ще, по  силѣ  реченія  молитвы,  глаголющаго: 

Хліъвь  нашъ  насущным  даждь   намъ 
днесь. 

Сему  бо  вѣку  означатися  непщую  онѣмъ 
реченіемъ:  „днесь;"  яко  же  бы  кто,  яснѣе 
толкуя    сіе  мѣсто  молитвы  ,     реклъ:  хлѣбъ 

и)  По  Греч,  діа  паѵгооѵ,  всѣми  силами,  і)  Ангелами, 
к)  Іоан.  6,  51,  33.  л)  Сообразно  съ  нами,  м)  Слово. 

нашъ  онъ,  егоже  въ  началѣхъ  на  безсмер- 
тіе    естества    уготовалъ    еси ,    даждь  намъ 
днесь  въ  настоящей  мертвеннѣй  жизни  су- 
щымъ:  да  побѣдитъ  смерть  грѣховную  пи- 
ща   хлѣба  живота  и  познанія:  ея  же  при- 
частникомъ    быти    перваго  человѣка  ,  пре- 
ступленіе    Божественныя    заповѣди    не  по- 
пустило   есть.     Тѣмже    аще  бы  сея  насы- 
тился Божественныя  пищи,  не  бы  смертію 
грѣха  ятъ  былъ.     (Обаче  хлѣбъ  сей  пріяти 
моляйся    насущный  ,  не  всяко  весь  пріем- 
летъ,  яко  же  самъ  хлѣбъ  -сей  есть :  но  яко 
же  самъ  пріемлющій  можетъ.     Зане  Хлѣбъ 
убо  животный,  яко  человѣколюбивъ,    даетъ 
Себе    всѣмь    просящимъ ,    обаче  неподобнѣ 
всѣмъ :    но   сотворшымъ    убо  велика  дѣла , 
множае:  меньшимъ  же  отъ  сихъ,  мнѣе:  ко- 
ему ждо  убо  прочее  ,  я  коже  сущее  во  умѣ 
достоинство  пріяти  можетъ).  Къ  сему  же  мя 
настоящаго  глагола  разумѣнію  приведе  Спа- 
ситель ,  повелѣвая  явственнѣ    ученикомъ  о 
пищи  чувственнѣй  отнюдь  не  пещися,  рекъ : 
„не  пецытеся  душею  вашею,  что  ясте,  или 
что  піете:  ни  тѣломъ  вашимъ  ,  во  что  об- 
лечетеся  н).  Всѣхъ  бо  сихъ  языцы  мтра  сего 

н)  Матѳ.  6,  25. 

ищутъ  о).  Но  ищите  прежде  Царствія  Бо^ 
жія,  и  правды  Его  ,  и  сія  вся  приложатся 
вамъ."      п)     Како    убо     учитъ     молитися , 
о    нихже     неискати  предваривъ     заповѣда? 
явно  бо,   яко  молитвою  просити  не  повелѣ, 
ихже    заповѣдію  искати  не  совѣтова.     Мо- 
литвою бо   дол  жни    есмы  просити    тое  то- 
чію  ,  еже  по  заповѣди  искати  долженству- 
емъ.    А  егоже  убо  искати  заповѣдію  нѣсть 
намъ    попущено  ,    сего  молитвою  просити  , 
негли  нелѣпо  есть.  Аще  ли  же  едина  го  ис- 
кати Царствія   Божія  и  правды    Спаситель 
заповѣда,  то  сего  влѣпоту  и  молитвою  про- 
сити желающыя  Божественных!»  даровъ  по- 
будилъ  есть :  да  тѣхъ,  яже  по  естеству  ис- 
кати подобаетъ,  благодать  приутвердивъ  мо- 
литвою э  произволеніе  просящпхъ  съ  волею 
Подающаго  благодать  совокупить,   соедине- 
ніемъ    усвоительнымъ    тожде    съ  нею  тво- 
римо. Аще  ли  же  и  надневнаго  хлѣба,  им- 
же    содержатпся    обыче     наша     настоящая 
жизнь ,  молитвою  просити  повелѣваеми  ес- 
мы, то  да  не  преходимъ  предѣловъ  молит- 
вы, многа  лѣтъ  обхожденія  р)  лихоимствен- 
нѣ  обсмотрѣвающе,  и  да  не  забудемъ,   яко 


о)  Лук.    12,  30.  п)  Матѳ.  6,   33.  р)  періодоѵд. 

смертни  есмы,  и  аки  сѣнь  проходящу  жизнь 
имамы:  но  надневнаго  безъ  попеченія  мо- 
литвою да  просимъ  хлѣба.  И  покажимъ , 
яко  любомудрѣ  по  Христу  размышленіе 
смерти  житіе  творимъ  с),  волею  предваря- 
юще естество,  и  прежде  неже  настати  смер- 
ти ,  отъ  попеченія  о  тѣлесныхъ  душу  от- 
сѣцающе:  да  не  пригвоздится  т)  къ  тлѣю- 
щымъ ,  изменивши  на  веществѣ  у)  упо- 
требленіе  естественнаго  желанія  ,  и  да  не 
пріучимся  къ  лихоимству,  еже  удобнѣ  ли- 
шить насъ  богатства  Божественныхъ  благъ. 
Бѣжимъ  убо,  елико  возможно  есть,  любле- 
нія  вещества,  и  усвоенія  его,  я  коже  прахъ, 
отъ  умныхъ  очесъ  отмыимъ.  И  едиными 
довольни  будимъ  составляющими  ,  а  не  у- 
слаждающими  ф)  настоящую  нашу  жизнь. 
И  о  тѣхъ  Бога,  якоже  научихомся,  будемъ 
молити:  да  возможемъ  непорабощеннѵ  со- 
хранити  душу,  отнюдь  ничимже  отъ  види- 
мыхъ  тѣла  ради  обладаему:  и  да  окажет- 
ся, яко  ядимъ  ради  того,  еже  бы  жиги,  а 
не  обличимся,  яко  живемъ   ради  того,  еже 


с)  Обраіцаемъ  жизнь  въ  размышленіе  о  смерти,  т) 
Душа,  у)  Извративши  влеченіемь  къ  веществу...-. 
ф)  Пособіями  ,    необходимыми   для  сохраненія.  .  . 

бы  ясти.    Зане  ово    убо  словесну    х) ,  ово 
же  безсловесну  явѣ  свойственно  есть  есте- 
ству.   И  хранители  извѣстни  ц)  да  будемъ 
молитвы  сея  ,  самѣми  показу ющеся  дѣлы  , 
яко    единыя  и  единственныя    крѣпцѣ  дер- 
жимся сущія  въ  дусѣ  жизни,  и  къ  стяжа- 
нію  ея  настоящія  жизни  явѣ  яко   употреб- 
леніе    творимъ :  еяже  ч)  ради ,    толико  сея 
пріемлемъ  употребленіе ,  елико  хлѣбомъ  сію 
единѣмъ  укрѣплятя  не  отрицаемся,   и  есте- 
ственное ея  здравіе  хранимъ,  елико  возмож- 
но есть  намъ,  нерастлѣнно :  не  да  себѣ  жи- 
вемъ,  но  да  Богу  живемъ:  души  вѣстника  тѣло 
сотворяюще,  условествовано  добродѣтелями, 
ш)  и  сію  да  содѣлаемъ  проповѣдницею  Бога, 
утвержденіемъ    въ  добрѣ  укачествовану :   и 
хлѣбъ  сей  во  единомъ  естественнѣ    дни  за- 
ключающе:  и  не  смѣюще  о  немъ  на  вторый 
день,  Дателя   ради  щ)  молитвы  сея,  прости- 
рати  моленіе. 


х)  Свойственно  естеству  разумному,  ц)  Вѣрныміі  , 
точными  да  будемъ.  ч)  Духовныя. ..  ш)  И  содѣ- 
лаемъ  тѣло  провозвѣстникомъ  души,  сообщпвъ  ему 
участіе  въ  разумности  посредствомъ  добродѣтелей, 
а  душу — провозвѣстнш^ею  Бога,  усвоивъ  ей,  какъ 
постоянное  качество,  утверженіе  въ  добрѣ.  щ)  По- 
винуясь Дарователю. . . 

'Гако  бо  дѣйствительнѣ  по  силѣ  молитвы 
сея  себе  устроивше,  возмогли  бѣхомъ  и  ко 
остающимся  реченіямъ  молитвы  сея  чистѣ 
пріити,   глаголюще : 

И  остави  намь  долги  нашщ  якоже  и 
мы  оставляемь  должникомь  нашимъ. 

Иже  по  первому  предшествовавшаго  ре- 
ченія  молитвы  сея  разумѣнію,  въ  вѣцѣ  семъ, 
его  же  знаменіе  быти  слово:  днесь  рѣхомъ, 
нетлѣннаго  Хлѣба  премудрости ,  отъ  него- 
же въ  начал ѣхъ  преградило  ны  есть  пре- 
ступленіе,  молитвою  взыскуяй  ,  аки  едину 
сладость  вѣдая  Божественныхъ  ъ)  получе- 
ние ,  (его  же  Датель  убо  по  естеству  есть 
Богъ,  хранитель  же  по  хотѣнію  есть  ,  про- 
изволеніе  пріемшаго) :  и  едину  болѣзнь  вѣ- 
дый  ,  сихъ  неполученіе  ,  (егоже  наущникъ 
убо  -есть  діаволъ  ,  самодѣтель  же  всякъ  о 
божественныхъ  за  изпеможеніе  воли  сту- 
жаяй  ы)  ,  не  храня  честность  воли  распо- 
ложеніемъ  пріемлему)  ь):  не  имѣя  отнюдъ 
ни  къ  чесом ѵ  отъ  видимыхъ  преклоняюща- 
гося  произволенія :  и  сего  ради  тѣлеснѣ  слу- 


ъ)  Благъ.  ы)  Скучаюіцдй.  ъ)  Не  сохраняя  драгоцен- 
ности ,  которую  съ  любовію  пріемлетъ  благора- 
сположеніе   (дгаЭебіх)  воли. 

чающымся  ему  печальыымъ  неуступая, — сей 
воистйнну  безстрастнѣ  оставляетъ  согрѣша- 
ющымъ  къ  нему:  зане  отнюдь  ниже  въ 
желаніи  тщпмое  ему  можетъ  кто  отъяти 
доброе ,  неемлемо  по  естеству  быти  уве- 
ренно :  и  Богови  представляетъ  себе  добро- 
детели примѣръ  (аще  сіе  лѣть  есть  и  реши), 
къ  подражанію  себе  Неподражаемаго  пріи- 
тн  убеждая  ,  глаголя :  остави  намъ  долги 
наша,  якоже  и  мы  оставляешь  Ъолжникомъ 
нашимъ :  и  яковъ  самъ  бысть  къ  блпжнимъ, 
такова  быти  моля  Бога.  Аще  бо ,  якоже 
самъ  отпустилъ  есть  долги  согрѣшившимъ 
къ  нему ,  хощетъ  и  ему  отпущену  быти 
отъ  Бога  ,  сирѣчь  якоже  Богъ  безстрастнѣ 
оставляетъ  ,  имже  оставляетъ  ,  тако  и  той 
безстрастенъ  о  случающихся  пребывая,  ос- 
тавляетъ согрѣшившьшъ:  не  попущая  па- 
мятію  некоею  предварившихъ  печальныхъ 
воображаему  быти  уму,  да  не  явится  раз- 
деляя волею  естество,  отъ  некоего  изъ  че- 
ловѣкъ  отстоя  ѣ),  человѣкъ  сый.  Тако  бо 
соединенней  бывшей  воли  со  словомъ  э) 
естества,  Божіе  къ  естеству  прнмиреніе  бы- 
вати    обыче.     Зане     ниже    возможно    есть 


ѣ)  Отдѣляяся.  э)  Закономъ. 

инако,  волею  къ  себѣ  крамольствующу  ю) 
естеству,  Божественное  и  неизглаголанное 
пріяти  снисхожденіе.  И  негли  я)  сего  ради 
первѣе  намъ  хощетъ  Богъ  яже  другъ  ко 
другу  творити  примиренія,  не  чда  отъ  насъ 
научится  примирятися  съ  согрѣшившими,  и 
многихъ  и  страшныхъ  согрѣшеній  прощати 
воздаяніе :  но  да  очистить  насъ  отъ  страстей, 
и  покажетъ,  яко  соотвѣтетвуетъ  устроенію 
благодати  душевное  расположеніе  прощае- 
мыхъ.  Яснѣ  же  явно  есть,  яко  воли  соеди- 
ненней бывшей  со  словомъ  ѳ)  естества,  без- 
крамольно  ѵ)  будетъ  къ  Богу  произволеніе 
исправлыпихъ  сіе  дѣло.  Понеже  ничтоже 
усмотрѣвается  безмѣстно  въ  словеси  есте- 
ства ,  еже  и  законъ  есть  и  естественъ  и 
Божественъ ,  егда  согласно  съ  нимъ  дей- 
ствующее пріиметъ  движеніе  воли.  Аще  ли 
же  безмѣстно  ничтоже  есть  въ  словеси  а) 
естества,  то  влѣпоту  воля  движима  по  за- 
кону естества  согласующееся  имѣти  будетъ 
по  всему  Богови  дѣйство.  Еже  есть  двой- 
ственное   расположеніе    души ,    благодатію 


ю)  Поставленному  въ  раздоръ  съ  самимъ  собою. 
я)  Можетъ  быть,  ѳ)  Закономъ.  ѵ)  Не  возмутитель- 
но, непротивоборствующе.  а)  Законѣ. 

Добраго    по  естеству    б)  къ   рожденію  до- 
бродетели укачествовано. 

Тако  убо  расположенъ  есть  въ  молитвѣ 
разумѣвательнаго  в)  Хлѣба  просяй,  по  нем- 
же  и  онъ,  единаго  надневнаго  хлѣба  взы- 
скуяй  насилія  ради  г)  естества  ,  по  тому- 
жде  у  строеніе  имѣти  будетъ  образу :  оставль 
должникомъ  долги,  аки  вѣдый,  яко  по  есте- 
ству есть  смертенъ  ,  и  прочее  на  всякъ 
день  безвѣстія  ради  д)  естестцомъ  обыч- 
наго  по  естеству  ожидая  е),  предваряетъ 
естество  волею:  самопроизволенъ  мертвъ 
къ  міру  сему  бывая,  по  словеси  глаголю- 
щему: „зане  Тебе  ради  умерщвляемся  весь 
день,  вмѣнихомся  яко  овцы  заколѣнія:"  ж) 
и  сего  ради  примиряется  со  всѣми  ,  да  ни 
едино  съ  собою  сприношаетъ  познаваніе  з) 
злобы  нынѣшняго  вѣка ,  къ  нестарѣемѣй 
жизни  преставляяся :  и  пріиметъ  отъ  Судіи 
и  Спасителя  всѣхъ,  о  тѣхъ,  имиже  предол- 
жилъ  есть  и) ,  равное  воздаяніе.  Нуждна 
бо    есть    обоимъ     къ     своей    ихъ     пользѣ 


б)  Т.  е.  Бога,  в)  Хлѣба  вѣдѣнія  {уѵсю?гноѵ).  г)  По 
понужденію....  д)  По  причинѣ  неизвѣстности  смер- 
тнаго  часа,  е)  т.  е.  смерти,  ж)  Псалом.  43  ,  23. 
Рим.  8 ,  36.  з)  Признакъ.  и)  Въ  долгъ  забралъ 
много  лишняго. 

чистая  ко  опечалившимъ  любы:  всѣхъ  убо 
ради,  паче  же  силы  ради  остающихся  ре- 
ченій  молитвы  Господни ,  сей  имущія  об- 
разт> : 

И  не  введи  насъ  во  искушенье,  но 
избави  насъ  отъ  лукаваго. 

Являетъ  бо  сими  слово  сіе,  яко  иже  не 
простилъ  есть  совершений  согрѣшающымъ, 
и  не  представилъ  есть  Богови  чисто  отъ 
печали  сердце,  просвѣщеио  свѣтомъ  прими- 
ренія  къ  ближнему,  сей  и  тѣхъ  добрыхъ  , 
о  нихже  прежде  моляшеся ,  не  получить 
благодати ,  и  искушенію  и  лукавому  пра- 
веднымъ  преданъ  будетъ  судомъ:  да  нау- 
чится очищатиея  отъ  согрѣшеній,  гнѣвныя 
противу  инѣхъ  извращенія  лица  своего  і) 
отъ  себе  отъем  ля.  Искушеніе  же  глагол  етъ 
нынѣ ,  законъ  грѣха ,  егоже  не  имѣя  пер- 
вый человѣкъ  пріиде  въ  бытіе:  лукаваго 
же, — діавола  ,  вмѣсившаго  сей  к)  въ  есте- 
ство человѣческое  ,  и  повинувшаго  преле- 
стію  л)  человѣка  отъ  попущенныя  вещи 
къ      возбраненнѣй     пренести    желаніе    ду- 


і)  Морсра'е.  к)  Законъ  грѣха.    л)  Обманомъ  убѣдив- 
іыаго. 

шевно,  и  къ  преступленію  Божественный 
заповѣди  уклонится:  егоже  м)  дѣло  бысть, 
даннаго  благодатію  нетлѣнія  отложеніе.  Или 
паки :  искушеніе  убо  глагол етъ,  души  воль- 
ное къ  страстемъ  плотскимъ  согласіе:  лу- 
каваго  же  ,  —  по  дѣйству  исполнительный 
встраственнаго  н)  расположения  душевнаго 
образъ:  изъ  нихже  ни  отъ  чесого  изъем- 
летъ  праведный  Судія,  не  оставлыиаго  долж- 
никомъ  долговъ:  аще  сего  и  испрашиваетъ 
простѣ  сею  молитвою,  Но  и  закономъ  грѣ- 
ха  попущаетъ  таковаго  осквернятися,  и  отъ 
лукаваго  обладаема  быти  человѣка  жесто- 
каго  и  суроваго  сердцемъ  оставляетъ:  яко 
страсти  безчестія  о),  ихже  сѣятель  есть  ді- 
аволъ,  предпочетшаго  паче  естества,  егоже 
содѣтель  есть  Богъ.  Еще  же  убо  и  ко  стра- 
стемъ плотскимъ  волю  свою  располагаю- 
щего не  возбраняетъ,  и  отъ  соисполнитель- 
наго  по  дѣйству  образа  сущаго  къ  нимъ 
расположенія  душевнаго  не  избавляетъ: 
зане  нижае  страстей,  самостоятельнаго  бы- 
тія  не  имущихъ  п),  быти  естество  р)  воз- 
непщевавъ,  еже    о  сихъ  тщаніемъ  ,  словесе 


м)  Преступленія.  н)  Преданнаго  страстямъ.  о)  Рим. 
1,  26.  п)   'А'ѵѵпо5атооѵ....  р)  Человѣкъ  жестокій. 

его  с)  не  увѣдѣ :  имже  т)  подвижену  бывшу, 
подобаше  познати ,  кій  убо  есть  естества 
законъ ,  кое  же  страстей ,  по  свободному 
произволенію  ,  а  не  по  естеству ,  привзо- 
шедшее  насильственное  и  мучительное  вла- 
дычество. И  оваго  у)  убо  сохранит,  есте- 
ственными соблюдаема  дѣйствы,  ово  же  ф) 
отъ  воли  отгнати  далече,  и  словомъ  (*)  со- 
блюсти естество,  еже  самое  въ  себѣ  стоить 
чисто  и  безпорочно,  безъ  ненависти  и  раз- 
дора: и  естеству  паки  поставит  волю  со- 
шественшщу,  ничтоже  отнюдъ  привносящу 
изъ  тѣхъ,  ихже  слово  (**)  естества  не  при- 
даетъ :  и  сего  ради  всяку  ненависть,  и  вся- 
ко сроднаго  по  естеству  разногласіе  отста- 
вити,  да  сію  глаголюшъ  молитву  услыша- 
ваемь  бываетъ  ,  и  сугубу  вмѣсто  простыя 
х)  отъ  Бога  пріемлетъ  благодать,  и  преждннхъ 
согрѣшеній  прощеніе,  и  отъ  будущихъ  по- 
кровъ  и  нзбавленіе:  и  во  искушеніе  пріити 
не  попутаем ь ,  и  лу кавымъ  порабощенъ 
быти  не  оставляемь,  за  едино,  за  еже  ближ- 
нимъ  съ  готовностію  оставляти  долги. 


с)  Характера  естества,  т)  Человѣколгобивымъ  рас- 
пол  оженіемъ  естественным*....  у)  Законъ  естества. 
ф)  Владычество  страстей.  (*)  разумомъ  (**)  законъ. 
х)  Естественный. 

Тѣмже  убо  и  мы,  да,  мало   воспящаяся 
ц),  вкратцѣ  скажу  реченныхъ  силу,  аще  отъ 
лукаваго    избавитися  желаемъ,  и  во  иску- 
шение   внити  не  хощемъ:    то  вѣруимъ  Бо- 
гови,    и  оставляемъ  долги  должникомъ  на- 
шимь.   „Аще  бо,  глаголетъ,  не  отпустите  че- 
ловѣкомъ    согрѣшенія  ихъ,  ни  Отецъ  вашъ 
небесный  отпуститъ  вамъ  ч).и  Да  не  точію 
отпущеніе    пріимемъ  тѣхъ  ,    яже  согрѣши- 
хомъ,  но  и  законъ  побѣдимъ  грѣха,  во  ис- 
кушеніе  его  внити  не  оставляеми:  и  роди- 
теля его  лукаваго  поиеремъ  змія  ,  отъ  не- 
гоже   избавитися   молимся :   воеводствующу 
намъ  Христу,  міръ  победившему  ,  и  зако- 
нами   заповѣдей    вооружающу  ,    и  законнѣ 
отложеніемъ  страстей  ,  и  любовію    естество 
само  съ  собою  связугощу :  и  къ  Себѣ,  Хле- 
бу сущу  живота,  и  премудрости,  и  разу- 
ма (вѣдѣнія),    и  правды,  подвижущу  наше 
ненасытнѣ  желаніе:   и  исполненіемъ  Отече- 
скія  воли  со  Ангелы  сослужнтели  насъ  со- 
творяющу,  въ  житіи  семъ  пребываніемъ  не- 
бесное благоподражаннѣ  явл яющихъ  благо- 
угожденіе:     и  отону ду  паки  возводящу  къ 
верховнѣйшему  божественныхъ  восхожденію 


іі()  Остановився.  ч)  Матѳ.    6,   15. 

ко  Отцу  свѣтовъ,  и  Божественнаго  содѣло- 
вающу  естества  причастники,  ш)  еже  по  бла- 
годати причастіемъ  Духа ,  имже  щ)  чада 
Божія  ъ)  будемъ  ,  Самого  сея  Самодѣтеля 
благодати  и  по  естеству  Сына  ^  Отча  всего 
вси  неописанно  пречистѣ  обносяще:  отъ 
Негоже,  и  Имже,  и  въ  Немже,  и  еже  бы- 
ти,  и  двизатися  ,  и  жити  ,  ы)  и  имамы,  и 
имѣти  будемъ. 

Къ  сему  же  обоженія   таинству  въ  насъ 
да    направлено  будетъ  молитвы   сея  намѣ- 
реніе,  да  познаемъ,   вмѣсто  яковыхъ  яковы 
ны    оное    плотію    истощаніе    Единороднаго 
содѣла,  и  откуду,  гдѣ,  нижайшее  вселенныя 
пріемшыя  ь)    мѣсто,    въ  ыеже    насъ  тягота 
грѣха  низринула  есть  ,    силою  человѣколю- 
бивыя  руки  возведе.  И  множае  возлюбимъ, 
сіе  тако  премудрѣ  уготовавшаго  намъ  спа- 
сете.    И  тѣми,   яже  дѣемъ,  покажимъ  мо- 
литву сію  исполияему ,  и  сущаго  воистин- 
ну    по    благодати    Отца    Бога    явимся  про- 
повѣдающе.     Но    да    не     страстми     безче- 
сття     присно  -  мучительнѣ   владычествовати 
покушающагося  естествомъ,  лукаваго  иму- 


ш)  2  Петр.   1,  4.  щ)  Причастіемъ  Духа,  ъ)  Рим.  8, 
14.  ы)  Дѣян.   17,  28.  ь)  Насъ  занявшихъ  мѣсто. 

ще  житія  нашего  отца  явѣ  укажемся ,  и 
неувѣмы,  яко  за  животъ  измѣняемъ  смерть. 
Понеже  отъ  присущихъ  и  единъ  и  дру- 
гій  приближающимся  творити  преподая- 
ніе  обыче:  Овъ  ѣ)  убо,  присиосущенъ  жи- 
вотъ любящымъ  Его  подая :  овъ  э)  же , 
смерть  подущеніемъ  вольныхъ  искушеній 
во  приближающихся  сотворяя.  Сугубъ  бо 
есть,  по  Писанію,  искушеній  образъ.  Овъ, 
убо  сластенъ  ю):  овъ  же,  болѣзненъ.  И  овъ 
убо  произволителенъ :  овъ  же  ,  безпроизво- 
ленъ.  И  овъ  убо,  грѣха  родитель,  въ  онь- 
же  не  внити  ,  по  ученію  Господню,  моли- 
тися  повелѣни  есмы,  глаголюще :  и  не  введи 
насъ  во  искушете,  и  „бдите  и  молитеся,  да 
не  внндете  въ  напасть  я)."  Овъ  же,  грѣха 
наказатель,  невольными  болѣзней  наведеньми 
грѣхолюбивое  наказуя  располоікеніе  души: 
его  же  ѳ)  аще  кто  претерпитъ ,  паче  же 
егда  злобы  ѵ)  гвоздми  не  будетъ  пригвож- 
денъ,  услышитъ  великаго  Іакова  'явственнѣ 
вопіюща:  а)  „всяку  радость  имѣйте,  бра- 
тія      вюя  ,     егда    во     искушенія     впадаете 


ѣ)  Богь.  э)  Діаволъ.  ю)  Приносяіцій  удовольствіе. 
л)  тіырабілоѵ,  искушеніе.  Матѳ.  26,41.  ѳ)  Образъ 
искушенія  болѣзненный.  ѵ)  Порочности,  а)  Іакова 
1,2.    3. 

лична,  зане  искушеніе  вашея  вѣры  содѣло- 
ваетъ  терпѣніе."  „Терпѣніе  же  искусство  б).а 
„Терпѣніе  же,  дѣло  совершенно  да  нмать  в)." 
Обоя  же  искушенія,  и  вольное  и  неволь- 
ное, наблюдаетъ  злодѣйнѣ  лукавый :  ово  убо, 
сѣяй  и  раздражаяй  душу  сластьми  тѣла,  от- 
ставити  отъ  Божественныя  любы  желаніе 
ухищряя:  ово  же  лѣстнѣ  пспрошаетъ  г)  , 
болѣзнію  разорити  д)  естество  хотя,  да  по- 
нудитъ  душу  немощію  болѣзней  низложену 
сущу,  ко  оболганію  Создавшаго  подвигнути 
помыслы.  Но  познавше  мы  лукаваго  умы- 
шленія,  вольиаго  ѵбо  возгнушаимся  иску- 
шенія,  да  не  отъ  Божественныя  любвеже- 
ланіе  отставимъ;  невольное  же  ,  находящее 
попущеніемъ  Божіимъ ,  доблественнѣ  тер- 
пимъ ,  да  явимся  предпочетше  паче  есте- 
ства Зиждителя  естества. 

Да  будетъ  же  всѣмъ  намъ  ,  призываю- 
щымъ  имя  Господа  нашего  Іисуса  Христа, 
и  нынѣшнихъ  сладостей  лукаваго  избави- 
тися  ,  и  будущихъ  болѣзней  свободитися  , 
причастіемъ  сущаго  по  виду  будущихъ  благъ 


б)  Опытность.  Рим.  5,  4.  в)  Іак.   1,   4.,  г)  Злоухищ- 
ренно  учить  насъ  испрашивать,  д)  Погубить. 

3 

существа  е)  ,  явившагося  намъ  въ  Самомъ 
Христѣ  Господѣ  нашемъ  ,  единомъ  со  От- 
цемъ  и  Святымъ  Духомъ  славимомъ  отъ 
всякія  твари.    Аминь. 


е)  *Тпо$абЕя)е. 


ТОГОЖДЕ  СВЯТАГО  ОТЦА  НАШЕГО 

МАКСИМА  ИСПОВѢДІШКА. 
СЛОВО  ПОСТЛИЧЕСКО  (*), 

НО  ВОПРОСУ  и  ОТВѢТУ. 

Братъ  вопроси  Старца,  глаголя:  Мо- 
лютися,  Отче,  реши  ми,  кое  бь  намѣреніе 
вочеловѣченія  Господня? 

И  Старецъ,  отвѣщавъ,  рече:  Дивлю- 
ся  ти  ,  брате  ,  яко  на  всякъ  день  слыша 
сѵмволъ  вѣры ,  о  семъ  мя  вопрошаеши. 
Обаче  глаголю  ти,  яко  намѣреніе  Господня 
вочеловѣченія,  наше  бѣ  сиасеніе. 

И  братъ  рече:   како  глаголеши,  Отче? 

И  отвѣща  Старецъ:  Понеже  бо  человѣкъ 
изначала  сотворенъ  бывъ  Богомъ  и  въ  рай 
поставленъ  ,  заповѣдь  преступивъ  ,  тли  и 
смерти  подпаде;  таже  различнымъ  Божі- 
имъ  промысломъ  во  всякомъ  родѣ  и  родѣ 
окормляемь  а),  пребысть  въ  горшая  успѣ- 
вая ,  отъ  различныхъ  плотскихъ  страстей 
приводишь  къ  иена дѣанію  жизни:  сего  ради 
единородный  Сынъ  Божій,  предвѣчное  Сло- 


(*)  Подвижническое,    аскетическое,  а)  Управляемый. 

во,  иже  отъ  Бога  Отца,  источшікъ  жизни 
и  безсмертія  ,  явися  намъ  во  тмѣ  и  сѣни 
смертнѣй  Сѣдящимъ  ,  воплощься  отъ  Духа 
Свята  и  Святыя  Дъвы:  и  жительство  намъ 
Богоподобнаго  живота  показа  ,  и  заповѣди 
святыя  подавъ ,  и  царствіе  небесное  обь- 
щавъ  по  тѣхъ  жительствующимъ,  и  муки 
вѣчныя  угроженіемъ  преступающихъ  тыя 
обложивъ:  и  пострадавъ  спасительную 
страсть,  н  пзъ  мертвыхъ  воскресъ,  надежду 
воскресепія  и  вѣчныя  жизни  намъ  дарова  , 
осужденіе  же  прародителыіаго  грѣха  раз- 
рѣшивъ  послушашемъ  ,  и  державу  смерти 
смертію  упразднивъ ,  да  якоже  во  Адамѣ 
вси  умпраютъ  ,  сице  въ  Немъ  вси  ожпво- 
творятся  б):  и  на  небеса  возшедъ,  одесную 
Отца  сѣде  ,  и  Духа  Святаго  ниспосла  ,  во 
обрученіе  в)  жизни  ,  и  въ  просвѣщеніе  и 
освященіе  нашимъ  душамъ  ,  и  въ  помощь 
тщащимся  своего  ради  спасенія  сохраннти 
заповѣди  Его.  Сіе  бѣ  намѣреніе,  яко  вкрат- 
цѣ  рещи,  Господня   вочеловѣченія. 

И  рече  братъ:  Еоторыя  зап^вѣдн  дол- 
женъ  есмь  сотворпти ,  Отче,  яко  да  ими 
спасуся?   хотѣхъ  вкратцѣ  слышати. 


б)   1.  Кор.   15,  22.   в)  Залог*. 

И  Отвѣща  Старецъ:  Самъ  Господь  рече 
по   воскресеніи  Апостоломъ:  „Шедше  нау- 
чите вся  языки,   крестяще  ихъ  во  имя  От- 
ца   и  Сына    и  Святаго    Духа  :  у  чаще  ихъ 
блюсти    вся  ,    елика    заповѣдахъ  вамъ  г)." 
Снце  убо  вся  ,  елпка  заповѣда  ,    подобаетъ 
блюсти    всякому   человѣку     крестившемуся 
во     имя    Животворящія     и    Богоначальныя 
Троицы.    Сего    бо  ради    сопряже    Господь 
съ  правою  вѣрою  всѣхъ    заповѣдей  соблю- 
дете, я  ко  вѣдый  невоззіожно   быти  единой 
вѣрѣ ,    не  сопрягшуся  соблюденію  запове- 
дей, спасти  человѣка.   Сего  ради  и  Давидъ, 
праву  вѣру  имѣя  къ  Богу,  глаголаше:  „ко 
всѣмъ    заповѣдемъ     Твоимъ    направляхся  , 
всякъ    путь    неправды    возненавидѣхъ  д).и 
Противу  бо  всякому  пути    неправедну  вся 
намъ    заповѣди    отъ  Господа    даны  быша , 
и  ащ&  оскудѣетъ  единая  ,  сіе   сопротивный 
ей  путь  злобы  всяко   привводитъ. 

И  рече  братъ:    И    кто  вюжетъ ,  Отче, 
вся  заповѣди  соблюсти,  толико  многи  сущія? 

И    отвѣща    Старецъ:     Иже    Господеви 
подражаяй,  и   стопазіъ  Его  послѣдуяй. 

И    рече  братъ:  И  кто    можетъ,  Отче, 


г)  Мата.   28,   19.   20.   д)  Псал.   118,   128. 

Господеви  подражати?  Ибо  Господь  Богъ  бѣ, 
аще    п  человѣкъ  бысть:    азъ  же    человѣкъ 
есмь  грѣшенъ,  и  тмами  страстей  порабощенъ : 
како    убо    возмогу    Господеви    подражати? 
И  отвѣща  Старецъ:    Иже  веществомъ 
міра    суть  порабощени ,     отъ    сихъ  никто- 
же  можетъ   Господеви    подражати.     А  иже 
могутъ  глаголати:   „се  діы  оставихомъ  вся, 
и  въ  слѣдъ   Тебе   идохомъ   е),и    тіи   пріем- 
лютъ  силу,  еже  подражати  Ему,  и  ко  всѣмъ 
заповѣдезіъ  Его  направлятися.  Котору  силу? 
Самаго  слыши  глаголюща:   „Се  дахъ  вамъ 
власть  наступати  на  змію   и  на  скорпію  и 
на  всю  силу  вражію,  и  ничтоже  васъ  вре- 
дить ж).и  Таковую  силу  и  власть  пріемъ  Па- 
велъ,  глаголаше :  „Подражатели  мнѣ  бывай- 
те, якоже  и  азъ  Христу  з).и  И  пакй:  „Нѣсть 
нынѣ    осужденіе    сущимъ    во  Христѣ    Іи- 
сусѣ,  не  по  плоти  ходящимъ,  но  по  Духу  и).и 
И  паки :  „А  иже  Христовы  суть,  плоть  ра- 
спята со  страстьми  и  похотьми  і).и  И  па- 
ки: „Мнѣ  міръ  распяся,  и    азъ  міру  к).и 

О    сей  власти    и  помощи     пророчествуя 
Давидъ ,    глаголаше :    „Живый    въ  помощи 


е)  Матѳ.   19,  27.  ж)  Лук.    10,   19.  з)  1.  Кор.   11,   1. 
и)  Рим.  8,   1.  і)  Гал.  5,  24.  к)  Гал.    6,   14. 

Вышняго,  въ  кровѣ  Бога  небеснаго  водво- 
рится.   Речетъ  Господеви:    Заступникъ  мой 
еси  и  прибѣжище  мое,  Богъ  мой,  и  уповаю 
на  Него."  И  по  малѣ:     „На  аспида  и  ва- 
силиска наступиши,  и  поперецш  льва  и  змія : 
яко    Ангеломъ    Своимъ  заповѣсть   о  Тебѣ , 
сохранити  Тя  во  всѣхъ  путехъ  твоихъ  л).а 
А  иже  плоти  прилежащіи  и  вещество  лю- 
бящіи  міра,  слыппі,  каковая  отъ  Него  слы- 
шать: „Любяй  отца  или  матерь  паче  Мене, 
нѣсть  Мене  достоинъ.  И    любяй   сына  или 
дщерь  паче  Мене  ,  нѣсть  Мене  достоинъ.и 
И  паки :  „и  иже  не  пріиметъ  креста  своего, 
и  въ  слѣдъ  Мене  грядетъ,    нѣсть  Мене  до- 
стоинъ м).  „И  иже  не  отречется  всего  сво- 
его имѣнія,  не  можетъ  быти  Мой  ученикъ 
н).и  Хотяй  убо  быти  Того  ученикъ,  и  до- 
стоинъ Его  обрѣстися  ,    и  силу    отъ  Него 
пріяти  на    духи  лукавствія,  удаляетъ  себе 
отъ  всякаго  плотскаго  усвоенія  о)  и  обна- 
жаетъ  себе  отъ  всякаго  вещественнаго  при- 
страстія,  и  тако  противу  невидимыхъ  вра- 
говъ  ,    за  Господни    заповѣди  подвизается : 
якоже  самъ  Господь  Себе  образъ  намъ  по- 


л)  Псал.  90,  1,  2.   13.  И.  м,  Матѳ.   10,    37.  38.  н) 
Лук.   14,   33.  о)  Соотношенія. 

даде  ,  понеже  и  въ  пустыни  отъ  начало- 
вождя  пхъ  бѣ  искушаемь,  и,  во  вселенную 
пришедъ,  отъ  одержпмыхъ  пмъ. 

И  братъ  рече:  Но  многи  суть,  Отче, 
Господни  заповѣдгі:  и  кто  может ь  всѣ  тыл 
имѣти  на  умѣ,  яко  да  о  всѣхъ  подвизает- 
ся? Азъ  же  паче,  малоуменъ  сый,  сокра- 
щенно слово  хотѣхъ  слышатн ,  да  держу 
тое,   и  сего  ради  спасуся? 

И  отвѣща  старецъ:  Аще  и  многи  суть, 
брате,  но  единымъ  словомъ  возоглавляЕОтся, 
еже  есть:  „Возлюбиши  Господа  Бога  твоего 
отъ  всея  крѣпости  твоея,  и  ближняго  своего, 
я  ко  самъ  себе  п).і;  И  тщащійся  сіе  держати 
слово  ,  вся  заповѣди  вкупѣ  псправляетъ. 
Не  можетъ  же  кто,  не  отлучивъ  себе,  яко- 
же  предречеся,  пристрастія  къ  веществен- 
нымъ  ,  ниже  Бога,  ниже  ближняго  любити 
свойственнѣ  р) :  поиеже  вкупѣ  веществу 
нрилежатп  ,  п  Бога  любити,  не  воззюжно. 
И  се  есть  еже  глаголетъ  Господь:  „никто- 
же  можетъ  двѣма  господинома  работати: 
любо  единаго  возлюбитъ,  а  другаго  возне- 
навидитъ:  или  единаго  держится ,  о  дру- 
зѣмъ  же  нерадити  начнетъ:  не  можете  Богу 


п)  Марк.    12,  30.  р)  Въ  собственнсшъ  Схчыслѣ. 


57 

работать  и  зіазюнѣ  с)."  Елико  убо  умъ 
иашъ  зіірскішъ  прилежнтъ  вещезіъ,  пора- 
бощается изгь,  и  небрежетъ,  заповѣдь  Бо- 
жію   преступали. 

И  братъ  рече:  Которымъ  вещезіъ,  гла- 
голе шп    Отче? 

И  отвѣщастарецъ:  Брашназіъ,  имѣні- 
лзгь,  стяжаніязгь,  славѣ  ,  сродству  ,  и  яже 
по  сихъ. 

И  братъ  рече:  Рцы  зш,  Отче:  не  Богъ 
ли  сія  созда  и  даде  въ  потребу  человѣкомъ? 
И  како   повелѣваеши    сихъ  небрещи? 

И  отвѣща  Старецъ:  Явѣ,  яко  Богъ  с ія 
созда  ,  и  даде  въ  потребу  человѣкомъ :  п 
добра  вся  т)  отъ  Бога  бывшая  ,  да  добрѣ 
сія  употребляюще,  Господеви  благоугодимъ : 
но  хзіы,  незющни  суще  и  вещественни  му- 
дрованіезіъ  ,  предпочтохозгь  веіцественная 
паче  заповѣди  о  любови-  и  тѣзіь  приле- 
жаще,  противу  человѣковъ  ратуемъ:  егда 
подобастъ  паче  всѣхъ  видішыхъ  и  самаго 
тѣлесе,  пред  почести  любовь  ко  всякозіу  че- 
ловеку ,  яже  есть  указаніе  у)  любве  къ 
Богу ,    я  коже  Сазіъ   Господь    во  Еѵапгеліп 


с)  Матѳ.   6,  24.  т)  Быт.   1,   31.  Тхш.  4,  4.  у)  При- 
знакъ. 

показуетъ:  „Любяй  Мя  ,  рече  ,  заповѣди 
Моя  соблюдаетъ  ф)."  И  кая  есть  заповѣдь, 
юже  соблюдше ,  Того  возлюбимъ?  Самаго 
глаголюща  слыши:  ,,Сія  есть  заповѣдь  Моя, 
да  любите  другъ  друга  х).и  Зригаи  ли,  яко 
еже  другъ  друга  любити,  составляетъ  лю- 
бовь  къ  Богу,  яже  есть  исполненіе  всякія 
Божія  заповѣди?  Сего  ради  убо  повелѣваетъ 
сихъ  ц)  не  точіш  не  держатися ,  но  и  от- 
рещися  всѣхъ  сущихъ  своихтэ  всякому  жела- 
ющему учитися  у  Него. 

Братъ  рече:  Понеже  реклъ  еси ,  Отче, 
яко  паче  всѣхъ  видимыхъ,  и  самаго  теле- 
се,  предпочести  любовь  всякаго  человѣка: 
како  убо  могу  ненавидящаго  мя  и  отвра- 
щающагося  мене  любити?  Паче  же  аще  и 
зависть  имать  на  мя,  и  уничиженьми  стрѣ- 
ляетъ ,  и  ковы  на  мя  сострояетъ,  и  навѣ- 
товати  начинаетъ,  како  могу  того  любити? 
Естествомъ,  Очте,  мнится  не  возможно  , 
зане  страсть  печали  естественна  отъ  опе- 
чалившаго  отвращатися  понуждаетъ. 

Отвѣща,  Старецъ:  Пресмыкающимся 
убо  и  звѣремъ,  отъ  естества  водимымъ,  по 
истииѣ  не  возможно  есть  не  отражати,  елико 

ф)  Іоан.  14,  21.  х)  Іоан.   15,  12.  ц)  Веіцественныхъ 
привязанностей. 


59 

могутъ  ,  раздражившыя  ихъ:    а  по  образу 
Божію  созданнымт*,   и  словомъ  ч)  водимымъ 
и  разума  Божія  ш)    сподобльшимся  ,  и  за- 
конъ  отъ    Бога   пріемшимъ  ,  возможно  отъ 
оскорбляющихъ  не  отвращатися  и  ненавидя- 
щихъ     любити.     Тѣмже     и    Господь ,     гла- 
голя :  „любите  враги  ваша ,    добро  творите 
ненавидищимъ  васъ,  и  молитеся  за  творя- 
щихъ  вамъ  напасть,"  и  прочая,  не  яко  не- 
возможна заповѣдуетъ,  но  явѣ,  яко  возмо- 
жна :  понеже  инако  не  бы  наказывалъ  пре- 
ступающаго.    Являетъ  же   сіе  самъ  Господь, 
самѣми  діілы  показавъ,  и  ученицы  Его  вси, 
о  еже  искренняго    любити  даже  до  сзіерти 
подвизавшеся.  Но   понеже  мы  есмы  веще- 
стволюбиви  и  сластолюбиви,  и  та  паче  за- 
поведи предпочитаемъ,  того  ради  ненавидя- 
щихъ  любити  не  можемъ,  но  и  отъ  любя- 
щихъ    множнцею   тѣхъ  ради    отвращаемся: 
звѣрей  и    гадовъ    хуждше  въ    души   своей 
расположени,    и  сего  ради  стопамъ  Господа 
послѣдовати  не  могуще,  ниже  смотреніе  щ) 
Его    ключпмѣ    ъ)  разумѣти    можемъ ,    яко 
да  пріимемъ  силу. 


ч)  Разумомъ.      ш)     Богов Ьдѣнія....     щ)    Намѣреніе  , 
пѣль.  ъ)   Надлежащимъ  образомъ. 

Братъ  рече:Се,  Отче,  оставихъ  вся:  срод- 
ство, имѣніе  ,  сладость  и  славу  мірскую,  и 
ничесоже  пріітяжахъ  отъ  мтрскаго  житія , 
точію  тѣла:  и  брата,  ненавидяща  мя  п  от- 
вращающася  ,  возлюбити  не  могу :  аще  и 
понуждаю  себе,  зло  за  зло  по  дыютву  ы) 
не  воздатп.  Рцы  убо ,  что  долженъ  есзіь 
творптп  ,  я  ко  да  возмогу  его  отъ  сердца 
любитп  ,  аще  п  оскорбляетъ  мя  н  навѣ- 
туетъ  ми   кігшъ    либо  образомъ? 

Отвѣща  Старецъ:  Не  возможно  есть 
отъ  сердца  возлюбити  оскорбляющаго,  агце  п 
мнится  кто ,  яко  вещество  міра  оставилъ 
есть  ,  аще  Господня  смотренія  истинно  не 
вѣсть.  Аще  же,  Господеви  ему  дарующу  , 
возможетъ  сіе  разумѣтп  и  тщательиѣ  тому 
иослѣдовати,  возможетъ  отъ  сердца  люби- 
тп ненавидящаго  и  оскорбляющаго  ,  я  коже 
Апостолы,  увѣдѣвше  то,  возлюбиша. 

Братъ  рече:  И  что  смотреніе  Господне 
бѣ,  молюся  увѣдѣти,  Отче. 

Отвѣща  Старецъ:  Аще  смотреніе  Го- 
сподне увѣдѣтихощеши,разумнѣслыши:  пер- 
вѣе  о  мнѣ  помолися,дадастмисясловоотъБога, 
да  искомое  нами  изрещн  воззюгу.  Иже  убо 


ы)  Самьгаіъ  дѣломъ. 

Господь  нашъ  Іисусъ  Хрнстосъ,  естествомъ 
Богъ  сын  ,  и  человѣкъ  человѣколюбія  ради 
быти  изволпвъ  ,  ,,отъ  жены  рождся ,  подь 
закономъ  бывъ  ь),сі  по  божественному  Апос- 
толу, да  яко  человѣкь  заповѣдь  соблюдъ , 
древнюю  Адамову  низпровергнетъ  клятву: 
вѣдый  убо  Господь ,  яко  „весь  Законъ  и 
Пророцм  въ  двопхъ  закона  висятъ  запо- 
вѣдехъ  ѣ) ,"  тѣхъ  отъ  начала  даже  до  конца 
сохранити  человѣкоподобнѣ  потщася;  а  иже 
изначала  прельстивый  человѣка,  и  сего  ради 
державу  имѣя  сзіерти  діаволъ  э)  ,  видѣвъ 
Его  на  крещеніи  отъ  Отца  свидетельствуема 
ю)  ,  и  сродный  Святый  Духъ  отъ  небесъ 
пріемша  яко  человѣкъ  ,  и  въ  пустыню  за 
еже  искуситися  я)  отъ  него  изшедша,  всю 
свою  брань  Нань  подвиже ,  аще  како  воз- 
можетъ  и  Того  сотворити  мірскую  пред- 
почести  любовь  ѳ),  паче  Божія  любве.  Вѣ- 
дый  же  діаволъ,  яко  три  сія  суть,  въ  них- 
же  вращаются  вся  человѣческая  ,  брашна, 
глаголю,  и  имѣнія,  и  слава,  имиже  въ  ровъ 
погибели  присно    сводить  человѣка,  въ  тѣхъ 


ь)  Гал.  4 ,  4.  ѣ)  Матѳ.  22  ,  40.  37.  э)  Евр.  2,  14. 
ю)  Матѳ.  3,  17.  я)  Матѳ.  4,  1.  ѳ)  Греч,  книгѣ 
(изд.   1675  г.):  „вещество  міра." 

трехъ  Его  въ    пустыни    искуси.  Ихже  Го- 
сподь нашъ  лучшій    г)  явлься,    созади  от- 
лучитися  діаволу  повѣлѣ.  —  Сіе  убо  бѣ  по- 
знаніе  а),  яже  къ  Богу  любве.  И  егда  иску- 
ситель всѣми  обѣщаньми  своими  ко  престу- 
пленію  заповѣди  сея  любве  преклонити  Спа- 
сителя не  возможе ,  прочее  ко   преступле- 
нию вторыя  заповѣди  —  любве  ко  ближне- 
му, Господа  во  вселенную  пришедша,  под- 
вигнута всячески  тщится,  чрезъ  законопре- 
ступныхъ  Іудеевъ  дѣйствуя.  Того  ради,  видя 
Его  б),  научающа  тѣхъ  путемъ  живота,  и 
дѣломъ  показующа  небесное  жительство,  и 
воскресеніе   мертвыхъ    возвѣщающа  и  жи- 
вотъ  вѣчный ,    и  царство  небесное  вѣрую- 
щимъ  обѣщавающа ,    и  мукою  вѣчною  не- 
вѣрующимъ  претяща,   и  утвержденія    ради 
глаголемыхъ  преславная  Богознаменія  пока- 
зующа ,    и  народъ  къ  вѣрѣ   призывающа  , 
противникъ  подвиже  законопреступныя  Фа- 
рисеи и  книжники  къ  различньшъ  на  Него 
навѣтомъ;  яко  да  искушеній  пренести,  яко- 
же  мняше,  не  возмогъ,  на   ненависть  про- 
тиву  навѣтующихъ  обратится  ,    и  тако  на- 


ѵ)  Явившись  побѣдителемъ.  а)  Знаменіе,  знакъ.  б)  Іи- 
суса  Христа. 

мѣреннаго  да  достигнетъ  губитель,  показавъ, 
яко  Той  б)  есть  преступникъ  заповѣди  яже 
ко  ближнему  любве.  Господь  же,  яко  Богъ, 
вѣдый  его  козньства  ,  не  возненавидѣ  отъ 
него  дѣйствуемыхь  Фарисеевъ:  —  како  бо 
сотворилъ  бы  то,  естествомъ  сый  благъ? — 
но  любовію  къ  нимъ  дѣйствующаго  въ  нихъ 
наказоваше  дѣйствуемыхъ  же  отъ  него,  — 
зане  можаху,  и  не  дѣйствуемы  быти,  обаче 
волею,  лѣности  ради  своея,  действующему 
ими  иокаряхуся;  —  вразумляше  ,  облича- 
ше,  укоряше,  жалости  достойными  нарица- 
ше,  благодѣтельствовати  не  престаяше,  ху- 
лимь — долготерпяше,  стражда  в; — терпяше, 
вся  яже  любве  дѣла  къ  нимъ  показоваше, 
и  дѣйствующаго ,  человѣколюбіемъ  къ  дѣй- 
ствуемымъ  отъ  него  ,  наказоваше.  О  пре- 
славныя  брани!  вместо  ненависти  любовь 
показуя,  и  благостію  иизлагаяй  злобы  отца. 
Сего  ради  толика  зла  отъ  нихъ ,  паче  же 
истѣйше  рещи,  ихъ  ради  претерпѣвъ,  даже 
до  смерти  о  заповѣди  любве  человѣкопо- 
добнѣ  подвизашеся,  и  совершенную  победу 
на  діавола  вземь,  вѣнцемъ  воскресенія  насъ 
ради  одѣяся  ,  и  сице   новый   Адамъ  ветха- 

в)    1.  Петр.  2,  23. 

го  обнови:  и  се  есть,  еже  глаголеть  Бо- 
жественный Апостолъ :  „Сіе  да  мудрствует- 
ся  въ  васъ,  Еже  п  во  Христѣ  Іисусѣ,  нже 
во  образѣ  Божіи  сый ,  не  восхищеніе.мъ  неп- 
щева  бытн  равенъ  Богу,  но  Себе  умалилъ, 
зракъ  раба  пріизгь  ,  въ  подобін  человѣчес- 
тѣмъ  бывъ,  л  образомъ  обрѣтеся  яко  чело- 
вѣкъ,  смири л ъ  Себе,  послушлпвъ  бывъ  да- 
же до  смерти,  смерти  же  крестпмя.  Тѣм- 
же  н  Богъ  Его  преиознесе  ,  и  дарова  Ему 
имя,  еже  паче  всякаго  имене,  да  о  имени 
Іисусовѣ  всяко  колѣно  поклонится  ,  небес- 
ныхъ  ,  земныхъ  и  преисподнихъ  ,  и  веякъ 
языкъ  исповъсть,  яко  Господь  Іисусъ  Хрн- 
стосъ  въ  славу  Бога  Отца  г).и 

Сіе  убо  бі;  намѣреніе  Господа:  да  Отцу 
убо  послушаніе  окажетъ  даже  до  смерти  , 
яко  человѣкъ  насъ  ради  ,  соблюдая  запо- 
ведь любве :  а  діавола  же  да  накажетъ  тѣмъ, 
еже  страдати  отъ  него,  чрезъ  дѣйствуемыхъ 
отъ  него  книжниковъ  и  Фарисеевъ,  и  тако, 
побѣждаемь  волею ,  побѣди  надѣявшагося 
побѣдити,  и  міръ  избави  отъ  его  насильст- 
венныя  власти.  Симъ  образозіъ  Христось 
„отъ  немощи  распятся  д)и,  еюже  немощію 


г)  Филип.    2,  5 — 11-  д)  2  Кор.    13,  4. 

смерть  умертви,  и  ,,имущаго  державу,  смер- 
ти, упраздни  е\" 

Симъ  образомъ  и  Паве.іъ  въ  себѣ  самѣмъ 
немощствоваше ,  и  ,,хваляшеся  въ  неімо- 
щехъ,  яко  да  вселится  въ  незіъ  сила  Хри- 
стова ж)."  Таковыя  побѣды  образу  нау- 
чився,  ЕФесеомъ  писаше :  „нъсть  наша  брань 
къ  крови  и  плоти  ,  но  къ  началомъ  ,  и  ко 
властемъ,  и  къ  міродержптелемъ  тьмы  вѣка 
сего,  къ  духовомъ  злобы  подне^есиымъ  з).и 
И  ,,всеоружіе  Божіе  повельваетъ  взятп  , 
броня  правды,  и  шлемъ  уповантя,  и  щитъ 
вѣры,  и  мечь  духа,  лко  да  возмогутъ  вся 
стрѣлы  лукаваго  разженныя  угасити  и)и 
иже  съ  невидимыми  врагами  борющіися. 
Дѣл  омт»  же  образъ  боренія  показу  я,  глаго- 
лаше:  ,,Азъ  убо  тако  теку,  не  яко  без- 
вѣстно:  тако  подвизаюся  ,  не  яко  воздухъ 
біяй:  но  удручаю  тѣло  мое  и  порабощаю  , 
да  не  како  инымъ  проповѣдуя  ,  самъ  не- 
ключимь  буду  і).и  И  паки:  даже  „до  иы- 
нѣшняго  часа  и  алчемъ,  и  жаждемъ,  и  на- 
готуемъ ,  и  страждемъ  к);и  И  паки:  ,,Въ 
трудѣ  и  подвизѣ  ,  во  бдѣншхъ  многажды  , 

с)  Евр.  2,  14.  ж)  2,  Кор.  12,  9.  з)  Е<т>.  6,  12.  и) 
Еч>.  6,  13—17.  і)  I,  ІКдр.  9,  26.  27.  к)  1,  Кор. 
4,   11. 

во  алчбѣ  и  жажди,   въ   постѣ  многащи,  въ 
зимѣ  и  наготѣ  л),и  и  яже  по  сихъ.  Тако- 
вую убо  совершаше  брань  протнву  бѣсовъ, 
производящихъ  сласти  во   плоти ,   немощію 
своего     тѣлесе  тѣхъ    прогоняя.   А  противу 
онѣхъ,  иже  боряся  съ  человѣки ,  возжига- 
ютъ  въ  нихъ  ненависть,  и  сего  ради  лѣни- 
вѣйшихъ    отъ    человѣкъ    на   благочестивыя 
подвижутъ,  яко  да  отъ  онѣхъ  м)  искушае- 
ми,   сихъ  возненавидятъ,    и    заповѣдь   люб- 
ве  преступятъ:  паки  Апостолъ,  образъ  по- 
беды дѣлы  намъ  показуя,  глаголаше :  „уко- 
ряеми  ,  благословляемъ ;  гоними  ,   терпимъ ; 
хулими,  молимся;    якоже  отреби  мгру  бы- 
хозіъ  ,    всѣдіъ  попраніе  доселѣ  о)."    Бѣсове 
убо  того  ради  укоряти  и  хулити  подущаху, 
яко    да  на  ненависть    къ   укоряющему ,  и 
хулящему  и  гонящему  тѣхъ  п)  подвигнуть; 
въ  намѣреніи  преступленіе  заповѣди  любве 
имуще:  Апостолъ  же,  не  невѣдый  умышле- 
ній  ихъ,  укоряющихъ  благословляше,  и  го- 
нящихъ  терпяше,  и  о  хулящихъ  моляшеся:  о) 
симъ  человѣковъ  отъ  бѣсовъ,  таковая    дѣй- 
ствующихъ,  отступити  ,    благому  же    пріу- 


л)  2    Кор.     іі,  27.    м)    Враговъ.  о)     1  Кор.  4,  13. 
п)  Укоряемыхъ. 

своитися  Богу,  а  таковая  влагающихъ  бѣ- 
совт>  таковымъ  образомъ  поборати  научая, 
и  благимъ  побѣждая  злое,  по  подобію  Спа- 
сову,  и  тако  весь  міръ  отъ  бѣсовъ  свобо- 
дивше,  Богу  приусвоиша  той  и  прочіи  А- 
постоли  ,  уничиженіемъ  своимъ  побѣдивше 
тѣхъ  ,  иже  побѣдити  надѣяшася.  Да  аще 
убо  и  ты,  брате,  сіе  держати  имаши  на- 
мѣреніе,  возможеши  и  ты  ненавидящія  тя 
любити;  аще  ли  ни,  инако  сіе  не  возможно. 
И  братъ  рече:  Поистинѣ  ,  Отче,  тако 
есть,  и  нѣсть  инако:  и  сего  ради  Господь 
хулимь  и  досаждаемь ,  и  иная  стражда , 
яже  страждаше  отъ  Іудей,  терпяше  тѣмъ, 
сострадая  имъ,  яко  невѣдущимъ  и  заблуд- 
шимъ:  тѣмъ  же  и  глаголаше  на  крестѣ:  „Отче, 
отпусти  имъ,  не  вѣдятъ  бо,  что  творятъ  р).и 
Діавола  же  и  князей  его  побѣждая  ковар- 
ство и  прелесть  на  крестѣ,  о  заповѣди  люб- 
ве,  якоже  реклъ  еси,  даже  до  смерти  про- 
тиву  тѣхъ  подвизася ,  и  на  тѣхъ  побѣду 
намъ  дарова:  и  разрушивъ  смерти  дер- 
жаву, воскресеніе  Его  въ  животъ  всему 
міру  дарова.  Но  моли  о  мнѣ,  Отче,  яко  да 
совершеннѣ    возмогу    разумѣти    намѣреніе 

р)  Лук.   23,  24. 

Господа  и  Апостоловъ  Его,  и  возмогу  трез- 
віітися  во  время  нскушенш  и  не  невѣдѣти 
умышленія  діавола  и  бѣсовъ  его. 

И  отвѣща  Старецъ:  Аще  въ  предре- 
ченныхъ  имаши  присно  поученіе  с),  можепш 
не  неразумѣти:  но  п  аще  вѣси,  яко  имже 
образозіъ  ты  искушаешися  ,  сице  и  брать 
твой  искушается;  и  убо  искушаемому  епо- 
страждеши  ,  искушающему  же  тя  и  хотя- 
щему ввести  въ  ненависть  ко  нскушаезюму, 
сопротивъ  станеши,  не  послу шая  того  ко- 
варства: и  се  есть,  еже  глаголетъ  Апостолъ 
Іаковъ  въ  соборномъ  посланіи:  „повините- 
ся  Богу ,  противитеся  же  діаволу  ,  и  бѣ- 
житъ  отъ  васъ  т)."  Да  аще  убо ,  якоже 
речеся  ,  имаши  трезвеннѣ  въ  сихъ  поуче- 
ніе ,  всегда  воззюжеши  уразумѣти  наме- 
рен іе  Господа  и  Апостоловъ  Его,  и  человѣ- 
ковъ  убо  любити,  и  спострадати  имъ  преты- 
кающимся, лукавыхъ  же  бѣсовъ  всегда  лю- 
бовно поборати.  Аще  же  есхмы  слаби,  и  не- 
раднви  ,  и  лѣниви  ,  и  плотскими  сластьмп 
помышленіе  наше  смѣшиваедіъ  у):  то  не 
на  бѣсовъ,  но  на  самихъ  себе  и  братію  ра- 


с)  Размышленіе.    т)    Іак.  4,   7.   у)     ЗамЬснли  мысль 
на  плотски  хъ  удовольствіяхъ. 

туемъ:  бѣсовъ  же  сластьми  паче  успокое- 
ваемъ,  тѣхъ  ради  съ  человѣки  ратующеся. 

И  братъ  рече:  Тако  есть,  Отче,  ибо  отъ 
небрежепія  моего  присно  пріемлютъ  вины  ф) 
на  мя  бѣсове.  Но  молю  тя  ,  Отче  ,  рещи 
ып,  како  долженъ  есмь  стяжати  трезвеніе? 

И  отвѣща  Старецъ:  Всякое  земныхъ 
безпечаліе  х)  и  непрерывное  поученіе  въ  Бо- 
жественномъ  Писаніи,  приводить  душу  въ 
страхъ  Божій ,  и  страхъ  Божій  приносить 
трезвеніе,  и  тогда  душа  начинаетъ  зрѣти  , 
помышленьми  ратующихъ  ту  бѣсовъ,  и  от- 
рѣвати  ихъ:  о  нём  же  Давидъ  глаголаше: 
„Воззрѣ  око  мое  на  враги  моя  ,  и  воста- 
ющія  на  мя  лукавнующія  услышитъ  ухо 
мое  ц).а  Къ  сей  борьбѣ  и  верховный  Апо- 
столъ  Петръ  воздвизая  ученики,  глаголаше: 
„Трезвитеся,  бодрствуйте  ,  зане  супостатъ 
вашъ  діаволъ,  яко  левъ  рыкая  ходить,  ис- 
кін  кого  поглотити:  ему  же  соиротивъ  ста- 
ните  тверди  вѣрою  ч).и  И  Самъ  Господь: 
,, бдите  и  молитеся  ,  да  не  внидете  въ  на- 
пасть ш)."  Екклисіастъ  же  глаголетъ:  ,,Аще 
духъ    обладающаго  взыдетъ    на  тя  ,  мѣста 

а>)  Случаи,  поводы  къ  нападенію  на  меня,  х)  Без- 
попсчсніе.  н,)  Псал.  91,  12.  ч)  1  Петр.  5,  8.  ш) 
ІМатѳ.  26,  41. 

твоего  не  остави  щ):и  мѣсто  же   уму  есть 
добродѣтель  з  и  Боговѣдѣніе  ,  и  страхъ  Бо- 
жій.  Чудный  же  Апостолъ,  зѣло  трезвеннѣ 
и  добльственнѣ  подвизался,   глаголаше:   „во 
плоти  убо  ходяще,  не    по  плоти  воинству- 
езіъ:  оружія  бо  воинства  нашего  не  плот- 
ская, но  сильна  Богомъ,  на  разореиіе  твер- 
демъ  ъ)  ,   помыслы    низлагающе  ,   и  всяко 
возношеніе  воздьтающееся  на  разумъ   Бо- 
жій  ы),  и  плѣняюще  всякъ  разумъ  въ  по- 
слушаніе   Христово,  и  въ  готовости  имуще 
отмстити    всяко  преслушаніе  ь)."     Да  аще 
п  тьі  подражати  будеиш  Святымъ,  и  любо- 
труднѣ  упражнятися  о  Бозѣ,  будеши  и  ты 
трезвенішкь. 

Братъ  рече:  Что  долженъ  есть  кто  со- 
творити  ,  Отче  ,  да  непрестанно  возможетъ 
упражнятися  о  Бозѣ? 

Отвѣща  Стар ецъ:  Аще  трехъ  сихъ  не 
стяжетъ  добродѣтелен :  любве  ,  глаголю  ,  и 
воздержанія  ,  и  молитвы  ,  не  можетъ  умь 
совершений  упразднится  о  Бозѣ.  Ибо  любы 
укрощаеть    ярость  ,     воздержаніе  же     увя- 


іц)  Еккл.  10,  4.  ъ)  Твердынь,  ы)  Боговѣдѣиіе.  ь) 
Берем ь  въ  плѣнъ  всякое  помышленіе  для  поко- 
ренія  Христу  ,  и  готовы  отразить  всякое  непо- 
виновеніе.   2  Кор.   10,   3 — 6. 

дитъ  ѣ)  похоть,  молитва  же  отлу чаетъ  умъ  отъ 
всѣхъ  помышленій:  и  тако  того  предста- 
вляетъ  нага  Самому  Богу.  Сія  убо  три  до- 
бродетели объемлютъ  собою  всѣ  доброде- 
тели, и  кромѣ  тѣхъ  умъ  не  можетъ  упра- 
здняется о  Бозѣ. 

Братъ  рече:  Молюся  ,  научитися  ми, 
Отче,  —  како  любы  укрощаетъ  ярость? 

Отвѣща  Старецъ:  Зане  имать  еже  ми- 
ловати  и  благодѣтельствовати  ближняго  идол- 
готерпѣти  о  немъ,  и  терпѣти  я  же  отъ  него 
находящая  ,  я  коже  многажды  рѣхомъ:  сія 
убо  имущи  любы  ,  укрощаетъ  гнѣвъ  стя- 
жавшему ту. 

И  братъ  рече:  Не  мала  суть  дѣла  ея  , 
но  блаженъ  могій  стяжати  ту.  Азъ  же  по 
истинѣ  далече  есмь  отъ  нея.  Обаче  молю-  4 
тися,  Отче,  рцы  ми,  что  есть  долготерпѣти? 
Отвѣща  Старецъ:  Еже  преносити  му- 
жественно противности  и  терпѣти  скорбная, 
и  чаяти  конца  искушенію  ,  и  не  износити 
ярости  якоже  прилучнтся,  ни  словесе  гла- 
голати  въ  безуміи,  ниже  помішати  или  по- 
мышляти  что  отъ  неподобающихъ  благо- 
честивому ,  якоже  рече  Писаніе :   „До  вре- 


ѣ)  Заставляетъ  увянуть,  изсушаетъ. 

мене  стерпптъ  долготерпеливый,  и  послѣди 
воздастъ  ему  э)  веселіе :  до  времене  скрыетъ 
словеса  своя  ,  и  устнѣ  многихъ  нсповѣдятъ 
разумі>  его  ю).и  Сія  суть  познапія  я)  долго- 
терпѣнія-  не  точію  же  еіе,  но  и  позіышляти 
себе  быти  виновна  нскушенію  ,  долготер- 
пѣнію  есть  свойственно.  Купно  же  и  се 
нмать:  понеже  многая  отъ  приключающих- 
ся назіъ  къ  наказанію  нашему  приключают- 
ся ,  плп  къ  потребленію  преждебывшихъ 
согрѣшенш,  плп  къ  настоящія  лѣности  испра- 
вление, или  къ  хотящпмъ  быти  грѣхопаде- 
нін  отсѣченію :  сего  ради  иже  помышляетъ, 
яко  ради  единаго  отъ  сихъ  прилучися  иску- 
шеніе ,  не  стужаетъ  сп  біемь  ,  наипаче  же 
свѣдый  своя  согрѣшенія:  ниже  обвиняетъ 
-  того,  имже  бысть  искушеніе :  аще  бо  чрезъ 
сего,  аще  ли  чрезъ  иного,  обаче  всяко  пнтн 
имѣяше  Божіихъ  судебъ  ѳ)  чашу.  Но  на 
Бога  взираетъ,  и  благодарить  ионустивша- 
го,  и  себе  повинна  творить  ,  и  пріемлеть 
наказаніе  л*)  усерднѣ ,  якоже  Давидъ  отъ 
Семея,  и  якоже  Іовъ  отъ  жены.  Безумный 
же  просить  убо  у  Бога    многащн    помило- 


э)  Дололн.   „Богъ.  ю)  Іис.  Сир.  1  ,  23.  24.  я)  При- 
знаки, ѳ)  Су^овъ.  ѵ)    Вразумденіе. 

ванъ  быти ,  и  отъ  злыхъ  страстей  освобо- 
дится :  приходящей  же  милости  не  пріем- 
летъ,  понеже,  не  яко  той  хотяшс ,  пріиде  , 
по  я  коже  врачь  ду  шамъ  полезно  быти  не- 
пщева:  и  сего  ради  малодуществуетъ  и 
непщуеть  а).  И  овогда  убо  на  ^человѣковъ 
яростнѣ  нападаетъ  ,  овогда  же  и  на  Бога 
хулу  возносить ,  и  сішъ  убо  образом ъ  и 
неблагодарность  являетъ ,  и  кроме  жезла 
ничесоже  пріяти  не  можетъ. 

И  братъ  рече:.Добрѣ  реклъ  еси,  Отче: 
молю  тя,  да  речеши  ми  и  сіе:  како  воздер- 
жаніе  увядитъ  похоть? 

Отвѣща  Старецъ:  Зане  отъ  всѣхъ  воз- 
держатися  творитъ,  еже  не  потребу  исполня- 
ютъ,  а  сладость  припое ятъ,  и  ипчесо;ке  прі- 
имати  совѣтуетъ,  кромѣ  нуждныхъ  ко  еже 
жити,  ниже  сладкая  искати,  но  пользующая, 
и  соразмѣряти  съ  потребностію  брашна  и  пи- 
тія,  а  не  давати  тѣлеси  творящая  излишнюю 
мокроту,  и  одинъ  точію  снабдѣвати  живот  ь 
въ  тѣлеси,  и  нестужаемо  соблюсти  тѣло  отъ 
устремленія  къ  совокунленію.  Сице  убо  воз- 
держаніе  увядитъ  похоть:  сласть  же  и  пресы- 
щеніе  брашенъ  и  иитій  распаляетъ  утробу  и 


а)  Безпокоится,   шумь  проііізподитъ. 

разжизаетъ  похоть  къ  мерзкому  желанно  , 
и  уподобляетъ  животнымъ  всего  человѣка  , 
приводя  къ  безсловесному  б)  похотѣнію  смѣ- 
шенія :  тогда  очи  безстудны ,  и  рука  не 
обузданна,  языкъ  глаголяй  прелестная  слу- 
ху ,  и  ухо  глаголы  суетныя  пріемлющее  , 
умъ  Бога  презираяй,  и  душа  помышленьми 
прелюбы  творящи,  и  тѣло  къ  беззаконному 
дѣл анію  привлачащи. 

Братъ  рече:  По  истинѣ,  Отче,  тако  есть: 
но  молю  увѣдѣти  о  молитвѣ,  како  тая  от- 
лучаетъ  умъ  отъ  всѣхъ  помышленій. 

Отвѣща  Старецъ:  Помышленія  суть 
помышленія  о  вещахъ:  вещи  же  овы  убо 
суть  чувственныя,  овы  же  умныя.  Въ  тѣхъ 
убо  умъ  расходяся,  помышленія  ихъ  обно- 
сить: благодать  же  молитвы,  Богови  при- 
соединяем умъ;  Богови  же  присвоивъ  и  , 
отлучаетъ  отъ  всѣхъ  помышленій.  Таже  умъ 
нагъ  Богови  собесѣдуя  ,  боговидѣнъ  бы- 
ваетъ.  Таковъ  же  бывъ  ,  подобающая  отъ 
Него  просить  ,  и  мольбы  своея  не  отпа- 
даетъ  в)  когда.  Сего  ради  Апостолъ  „не- 
престанно— повелѣваетъ — молитися  г),и  яко 


б)     Неразумному,     в)     Всегда    получаетъ    просимое. 
г)     1   Сол.   5,  17. 


і 

да  умъ  съ  Богомъ  часто  соединяюще,  по  мал  у 
отторгнемъ  отъ  пристрастія  къ  веществен- 
нымъ. 

Братъ  рече:  и  како  умъ  можетъ  непре- 
станно молитися?  ибо  поюще,  и  прочита- 
юще,  и  бесѣдующе  и  служаще,  во  многая 
его  раздѣляемъ  помышленія? 

Отвѣща  Старецъ:  Ничтоже  невозмож- 
ное Божественное  Писаніе  повелѣваетъ:  егда 
и  самъ  Апостолъ,  и  пояше,  и  прочитоваше, 
и  у  чаше,  и  служаше,  и  страдаше  гонимь  , 
и  непрестанно  моляшеся :  непрестанна  же 
молитва  есть,  еже  имѣти  умъ  во  благоговѣніи 
мнозѣ  и  любви  прилежащь  Богови  ,  и  ви- 
сѣти  въ  надежди  Его  ,  и  къ  Нему  дерзати 
во  всѣхъ  дѣлѣхъ  и  приключеніихъ.  Тако  рас- 
положенъ  бывъ  Апостолъ,  глаголаше:  „Кто 
ны  разлучить  отъ  любве  Христовы?  скорбь 
ли,  или  тѣснота ,  или  гоненіе  ,  или  гладъ  , 
или  нагота,  или  бѣда,  или  мечь?и  И  по  малѣ: 
„Извѣстихся  д)  бо,  яко  ни  смерть,  ни  жи- 
вотъ,  но  настоящая,  ни  грядущая,  ни  вы- 
сота, ни  глубина,  ни  ина  тварь  кая  возмо- 
жетъ  насъ  разлучити  отъ  любве  Божія,  яже 
о  Христѣ  Хисусѣ  Господѣ  нашемъ  е).и  И  па- 


д)  Я  увѣренъ.  е)  Рим.  8,  35 — 3-9. 

ки:  „Во  всемъ  оскорбляеми,  но  не  стѣсня- 
еми :  нечаеми  ,  но  не  отчаяваеми :  гоними  , 
но  не  оставляеми :  низлагаеми  ,  но  не  по- 
гибающе:  всегда  мертвость  Господа  Іисуса 
въ  тѣлѣ  обносяще  ,  да  и  животъ  Іисусовъ 
въ  тѣлѣ  нашемъ  явится.  Присно  бо  мы  жи- 
віи  въ  сзіерть  предаемся  Іисуса  ради  ,  да  и 
животъ  Іисусовъ  явится  въ  мертвеннѣй 
плоти  нашей."  ж)  Тако  убо  Апостолъ  рас- 
положенъ  бывъ,  непрестанно  моляшеся:  во 
всѣхъ  бо  дѣлѣхъ,  якоже  речеся,  и  приклю- 
чающихся ему  ,  на  упованіи  Божіемъ  ви- 
сяше.  Сего  ради  въ  скорбехъ  присно  ра- 
довахуся  вси  Святіи  ,  яко  да  въ  навыкно- 
веніе  пріидутъ  Божественныя  любве.  И  сего 
ради  глаголаше  Божественный  Апостолъ: 
„Сладцѣ  убо  похвалюся  въ  немощехъ  мо- 
ихъ  ,  да  вселится  въ  мя  сила  Христова. 
Тѣмже  благоволю  въ  немощехъ  ,  въ  досаж- 
деніихъ,  въ  нуждахъ,  въ  гоненіихъ,  въ  тѣ- 
снотахъ  Христа  ради:  егда  бо  немоществую, 
тогда  силенъ  есмъ  з).а  Но  горе  намъ  ока- 
яннымъ  и)  ,  яко  оставихомъ  путь  святыхъ 
Отецъ ,  и  сего  ради  пусти  есмы  всякаго 
дѣла  духовнаго. 

ж)  2  Кор.  4,  8— И.  з)  2  Кор.   12,  9.  10.  и)  Бѣд- 
нымь. 

И  братъ  рече:  Чесо  ради,  Отче,  не  имамъ 
умиленія? 

И  отвѣща  Старецъ:  Понеже  „нѣсть 
страха  Божія  предъ  очима  і)сс  нашима,  и  сего 
ради,  я  ко  мало  нѣчто  ,  презнраемъ  страш- 
ное Божіе  судшце  к).  Прочее,  кто  не  уми- 
лится ,  слыша  Моусеа  отъ  лица  Бога  ко 
грѣшнымъ  глаголюща?  „Яко  огнь  возгорит- 
ся отъ  ярости  Моея ,  разжжется  до  ада 
преисподня  го :  снѣстъ  землю  и  жита  ея  , 
попалить  основанія  горъ.  Соберу  на  нихъ 
злая,  и  стрѣлы  Моя  скончаю  въ  нихъ  л).и 
И  паки:  „Поострю  якоже  молнію  мечь  Мой, 
и  пріиметъ  судъ  рука  Моя,  и  воздамъ  месть 
врагомъ,  и  ненавидящимъ  Мя  воздамъ  м)." 
Слыша  же  и  Исаію  вопіюща:  „Кто  возвѣ- 
ститъ  вамъ  ,  яко  огнь  горитъ?  Кто  возвѣ- 
ститъ  вамъ  мѣсто  вѣчное  н)?и  „Ходите  свѣ- 
томъ  огня  вашего,  и  пламенемъ  его  же  раз- 
жегосте."  И  паки:  „Изыдутъ  и  узрятъ  тру- 
пы человѣковъ  ,  преступившихъ  въ  Мя : 
червь  бо  ихъ  не  скончается,  и  огнь  ихъ  не 
угаснетъ,  и  будутъ  въ  позоръ  всякой  пло- 
ти  о)."    Іереміи    же    глаголющу:    „дадите 

і)  Псал.  35,  2.  к)  Въ  Греч,  книги:  „наказаніе." 
л)  Второз.  32,  22.  23.  м)Тамъже,  ст.  41.  н)  Ис. 
33,  14.  о)  Ис.  66,  24. 

Господу  Богу  нашему  славу ,   прежде  даже 
не  смеркнется,  и  прежде  даже  не  преткнут- 
ся нозѣ  ваши  къ  горамъ    темнымъ:  и  пож- 
дете свѣта,  и  тамо  сѣнь  смертная,  и  положе- 
ни  будете  во  мракъ  п).а  И  паки:  „слышите 
людте  буіи  и  не  имущіи  сердца:  иже  имѣюще 
очи,  не  видите,  и  уши,  и  не  слышите.  Мене  ли 
не  убоитеся?  глаголетъ  Господь,  или  отъ  лица 
Моего  не  устыдитеся,  Иже  сотворихъ  пре- 
дѣлъ  морю  песокъ,  повелѣніе   вѣчно  ,  и  не 
превзыдетъ    его  р)?и    И  паки:    „Накажетъ 
тя  отступленіе  твое,  и  злоба  твоя  обличить 
тя:  и  увѣждь,  и  виждь,  яко  зло  и  горько 
ти  есть,  еже  оставити  Мя  ,  глаголетъ  Гос- 
подь."  „Азъ  насадихъ  тя  ,  виноградъ  пло- 
деносенъ,  весь  истиненъ:  како   превратился 
еси  въ  горесть,  виноградъ  чуждый?  с)"  И 
паки:    „Не  сѣдохъ  съ  сонмомъ  играющихъ, 
но    бояхся  лица  руки  Твоея:  на  единѣ  сѣ- 
дяхъ,  яко  горести    исполнихся  т).а  Кто  же 
не  убоится  ,    Іезекіиля  слыша    глаголюща? 
„Излію  гнѣвъ  Мой  на  тя,  и  скончаю  ярость 
Мою  на  тебѣ  и  осужду  тя   по  путемъ  тво- 
имъ,  и  дамъ  на  тя  вся     мерзости   твоя.  И 


п)  Іер.    13,   16.    р)  Іер.  5,  21  ,  22.  с)  Іер.  2  ,  19, 
21.  т)  Іер.   15,  17. 

не  пощадить  око  Мое  ,  и  не  помилую :  и 
тогда  познаеши,  яко  азъ  Господь  у).и  Кто 
же  Даніила  слыша  не  умилится  ф),  напи- 
сующа  извѣстно  х)  день  страшнаго  суд  ища, 
идѣже  рече:  „Зряхъ,  дондеже  престоли  по- 
ставлени  быша,  и  Ветхій  денми  сѣде,  и  одежда 
Его  бѣла  аки  снѣгъ ,  и  власи  главы  Его 
аки  волна  чиста ,  престолъ  Его  пламень 
огненный.  Рѣка  огненная  течаше  исходящи 
предъ  Нимъ  :  тысящи  тысящъ  служаху 
Ему,  и  тьмы  темъ  предстояху  Ему:  суди- 
ще  сѣде,  и  книги  отверзоша_сяи  (содѣянная 
коимждо ,  явѣ  яко  обличающе).  И  паки: 
„Видѣхъ  во  снѣ  нощію  ,  и  се  на  облацѣхъ 
небесныхъ,  яко  Сынъ  человѣчь  идый  бяше, 
и  даже  до  Ветхаго  денми  дойде  ,  и  предъ 
Него  приведеся.  И  тому  дадеся  власть  и 
честь  и  царство ,  и  вси  людіе  ,  племена  и 
языцы  Тому  поработаютъ :  власть  Его  власть 
вѣчная ,  яже  не  прейдетъ  ,  и  царство  Его 
не  разсыплется.  Вострепета  духъ  мой ,  и 
власи  главы  моея  сотрясошася  ц).и  Кто  же 
не  устрашится,  Давида  слыша  глаголюща: 

у)  Въ  Библіи:    ,,яко  Азъ  Господь  біяй."    Іез.  7,  9. 
ф)  Не    сокрушится    сердцемъ....     х)    Съ    точностію. 
ц)  Въ  Греч,  книгѣ  и  вь  Библіи:  „  и  видѣніе  главы 
моея  смуіцаху  мя."  Дан.   7,  9.  10,  13 — 15. 

„Единою  глагола  Богъ,  двоя  сія  слышахъ: 
яко  держава  Божія  ,  и  Твоя  Господи  ми- 
лость: яко  Ты  воздаси  комуждо  по  дѣломъ 
его  ч):и  И  паки,  Екклесіасту  глаголющу: 
„Конецъ  слова,  все  слыши ,  Бога  бойся,  и 
заповѣди  Его  храни,  яко  се  всякъ  человѣкъ. 
Яко  все  твореніе  приведетъ  Богъ  на  судъ 
воздати  о  всѣхъ  содѣянныхъ,  аще  благо,  и 
аще  лукаво  щ).а  Кто  же  подобная  симъ  отъ 
Апостола  глаголюща  слыша  ,  не  вострепе- 
щетъ?  яко  „подобаетъ  всѣмъ  намъ  предста- 
ти  предъ  судищемъ  Христовымъ,  да  пріи- 
метъ  кійждо  насъ ,  яже  съ  тѣломъ  содѣла  , 
аще  благая,  аще  злая  щ).и 

Кто  не  восплачется  о  невѣріи  нашемъ  и 
о  слѣпотѣ  души  нашея  ,  яко  сихъ  всѣхъ 
слышаще  не  каемся,  и  горько  не  плачемъ; 
о  толицемъ  нашемъ  небреженіи  и  лѣности, 
еже  предвидя  Іереміа  глаголаше :  „проклятъ 
творяй  дѣло  Господне  съ  небреженіемъ  ъ).іС 
Аще  бы  быхомъ  имѣли  попеченіе  о  спасеніи 
душъ  нашихъ,  трепетали  быхомъ  всегда  ело- 
весе  Господне,  и  спѣшили  быхомъ  исправляти 
Заповѣди  Господни,  имиже  и  спаслися  бы- 


ч)  Псал.    61,  12,  13.  ш)  Еккл.  12,  13.  14.  щ)  2  Кор. 
5,   10.  Рим.  14,  10,  ъ)  Іер.  48,  10. 

хомъ.  Но  мы ,  слышаще  Господа  глаголю- 
ща:  „внидите  тѣсными  враты,  вводящими 
въ  животъ,"  ы)  предпочтохомъ  „широкая 
и  пространная,  вводящая  въ  пагубу  ы).и 
Сего  ради  услышимъ,  егда  съ  иебесъ  при- 
детъ  судити  живымъ  и  мертвымъ:  „отъ- 
идите  отъ  Мене  проклятіи  въ  огнь  вѣчньш, 
уготованный  діаволу  и  аггеломъ  его  ь)." 
И  таковая  услышимъ,  не  яко  злая  содѣлав- 
ше,  но  яко  о  благихъ  нерадивше,  и  ближ- 
няго  не  возлюбивше.  Лще  же  и  злая  со- 
дѣемъ^  како  претерпимъ  день  онъ,  тако  лѣ- 
ностнѣ  расположени  бывше?  Еже,  не  пре- 
любы  сотвориши,  не  убіеши  ѣ),  и  яже  по 
сихъ,  древнимъ  речено  бысть  Моѵсеомъ;  Го- 
сподь же  вѣдый,  яко  не  довлѣетъ  христианину 
сихъ  точію  соблюсти  къ  достиженію  совер- 
шенства, глагол аше:  ,,  Аминь  глаголю  вамъ: 
яко  аще  не  избудетъ  э)  правда  ваша  па- 
че книжникъ  и  Фарисей ,  не  внидете  въ 
царствіе  Небесное."  Сего  ради  горв  и  до- 
лу ю)  душевное  освященіе  заповѣда,  имже 
и  тѣло  освящается;  и  ко  всѣмъ  человѣкомъ 


ы)  Матѳ.  7,43,  14.  ь)  Матѳ.  25,  41.  ѣ)  Исх.  20; 
13.  э)  Не  превзойдетъ  праведности.  Матѳ.  5,  20* 
ю)  Всецелое. 

искреннюю  любовь  узаконоположи:  имиже 
и  къ  Нему  любовь  стяжати  возможемъ  ,  и 
Самого  Себе  даде  намъ  образъ  до  смерти, 
и  Своя  ученики ,  якоже  и  многажды  ре- 
чеся.  Кій  убо  отвѣтъ  будемъ  имѣти  въ  день 
онъ,  таковая  указанія  имуще  ,  и  тако  не- 
брегуще?  Насъ  плача  я)  Іериміа,  иже  то- 
ликія  благодати  сподобленныхъ,  и  тако  раз- 
слабленнѣ  раеположенныхъ,  паче  же  всякія 
злобы  исполненныхъ,  глаголаше :  „Кто  дастъ 
главѣ  моей  воду,  и  очесемъ  моимъ  источ- 
ник!» слезъ?  И  плачуся  людей  сихъ  день  и 
нощь  ѳ)і"  О  насъ  азъ  слышу  и  Моѵсеа 
глаголюща:  „И  яде  Іаковъ  и  насытися,  и 
отвержеся  возлюбленный:  уты ,  утолстѣ, 
разширѣ,  и  остави  Бога,  сотворшаго  его  , 
и  отступи  отъ  Бога  Спаса  своего  г)." 
Слышу  и  Михеа  плачуща  и  глаголюща:  „у 
лютѣ  мнѣ  душе :  яко  погибе  благочестивый 
отъ  земли,  и  исправляющаго  въ  человѣцѣхъ 
нѣсть:  кійждо  ближняго  своего  озлобляетъ 
озлобленіемъ :  на  зло  руки  своя  уготовля- 
ютъ  а)."  Слышу  и  Псалмопѣвца  ,  подобнѣ 
о  насъ  глаголюща:  „Спаси  мя  Господи,  яко 


я)  Оплакивая,    ѳ)  Іер.  9,  і.    ѵ)  Второз.  32,  15.    а) 
Мих.  7,  2.  3. 

оскудѣ  преподобный:  яко  умалишася  исти- 
ны отъ  сыновъ  человѣческихъ.  Суетная 
глагола  кійдо  ко  искреннему  своему:  устнѣ 
льстивыя  въ  сердцѣ :  и  въ  сердцѣ  глаголаша 
злая.  Потребить  Господь  вся  устнѣ  льсти- 
выя ,  языкъ  велерѣчивый  б).и  Пророчески 
и  Апостолъ,  плача  насъ,  глаголаше:  „Нѣсть 
творяй  благостыню,  нѣсть  даже  до  единаго. 
Гробъ  отверстъ  гортань  ихъ,  ядъ  аспидовъ 
подъ  устнами  ихъ,  пхже  уста  клятвы  и  го- 
рести полна  суть.  Сокрушеніе  и  пагуба  на 
путехъ  ихъ,  и  пути  мирнаго  не  познаша , 
нѣсть  страха  Божія  предъ  очима  ихъ  в).а 
Сего  ради  паки ,  провидя  будущая,  о  на- 
шемъ  нынъшнемъ  лукавомъ  житіи  къ  Ти- 
моѳею  пишетъ:  „Сіе  же  вѣждь,  яко  въ  по- 
слѣдніи  дни  настанутъ  времена  люта.  Бу- 
дутъ  бо  человѣцы  самолюбцы,  сребролюб- 
цы ,  величавы  ,  горди  ,  хульницы ,  родите- 
лемъ  непокориви,  неблагодарни  ,  неправед- 
ни  ,  нелюбовни  ,  непримирительни ,  клевет- 
ницы, невоздержницы,  некротцы,  неблаго- 
любцы,  предателю,  нагли,  напыщени,  сла- 
столюбцы паче  ,  неже  Боголюбцы  ,  имуще 
образъ  благочестія,  силы  же  его  отвергші- 


б)  Псал.   11,  2,   1.  в)  Рим.  3,   12—18. 

ися  г).а — Сего  ради  горе  намъ,  яко  ѣъ  по- 
следняя злыхъ  достигохомъ.  Кто  бо  отъ 
насъ ,  рцы  ми  ,  предреченныхъ  золъ  есть 
непричастенъ?  Не  на  насъ  ли  исполнишася 
пророчествія?  Еда  не  вси  есмы  чреволаско- 
сердни,  не  вси  ли  сластолюбивн?  не  вси  ли 
веществолюбцы ,  даже  до  неистовства?  не 
вси  ли  яростливи,  не  вси  ли  злопомнителіе, 
не  вси  ли  предателіе  всякія  добродѣтели? 
не  вси  ли  укорители,  не  вси  ли  осмѣятели, 
не  вси  ли  безразсудни  д)  ,  не  вси  ли  бра- 
тоненавистни?  не  вси  ли  буи  ,  не  вси  ли 
горделиви,  не  вси  ли  тщеславии,  не  вси  ли 
лицемѣрни?  не  вси  ли  лукави  е),  не  вси  ли 
завистливи?  не  вси  ли  непокорной,  не  вси 
ли  лѣниви ,  не  вси  ли  уныли  ,  не  вси  ли 
небрежливи  о  заповѣдехъ  Спасителя?  Не 
вси  ли  всякой  злобы  исполнена?  Не  быхомъ 
ли  вмѣсто  храма  Божія  ,  храми  идоломъ? 
Не  вмѣсто  ли  Духа  Святаго,  духовъ  лука- 
выхъ  есмы  гостппнпцы?  Не  притворно  ли 
Бога  Отцемъ  нарицаемъ?  не  быхомъ  ли 
вмѣсто  сыновъ  Божіихъ ,  сынове  геенны? 
не  горши  ли  Іудей  мы  нынѣ,  великое  Хри- 
стово имя  обносящіи  ,  быхомъ?    и  ни  кто- 


г)  2  Тим.   3,   і — 5.   д)  Опрометчивы,  е)  Обманщики. 

же  да  негодуетъ,  истину  слыша :  понеже  и 
они  тогда ,  беззаконии  суще  ,  глаголаху : 
„мы  единаго  Отца  имамы — Бога,"  но  у- 
слышаху  отъ  Спаса,  яко  „вы  отца  вашего 
діавола  есте,  и  похоти  отца  вашего  хощете 
творити  ж)."  Како  убо  и  мы ,  преступ- 
ницы суще  заповѣдемъ  Его,  подобная  отъ 
Него  не  услышимъ?  Егда  и  Апостолъ  Ду- 
хомъ  водимыхъ  нарече  сынами  Божіими: 
„Елицы  бо,  глаголетъ,  Духомъ  Божіимъ  во- 
дятся ,  сіи  суть  сынове  Божіи  з).и  како 
убо  мы  ,  отъ  смерти  водими  ,  сынами  Бо- 
жіими  нарицатися  можемъ?  И  убо:  „му- 
дрованіе  плотское  смерть  есть  и),и  а  иже 
Духомъ  водими,  отъ  плодовъ  Духа  явленя 
.суть.  Видимъ  убо  плоды  Духа:  „Плодъ 
Духа,  глаголетъ,  естъ  любы,  радость,  миръ, 
долготерпѣніе,  благость  ,  милосердіе,  вѣра  , 
кротость  ,  воздержаніе  і).и  Убо  имамы  ли 
сія  въ  себѣ?  Но  не  имамы  ли  паче  вся  со- 
противна«ч?  Како  убо  сынами  Божіими  и- 
меноватися  воздюжемъ?  и  не  паче  ли  со- 
противнаго?  Еже  бо  отъ  кого  рожденное  , 
подобно  рождшему  есть.    Изъявляетъ  сіе  и 


ж)  Іоан.  8,  41.  44.  з)  Рим.  8,  14.  и)  Тамъ  же  ст.  6. 
і)  Гал.  5,  22.  23. 

Господь  ,  глаголя :  „рожденное  отъ  Духа  , 
духъ  есть  к)."  Мы  же  быхомъ  плоти,  по- 
хотствующе  на  Духъ  л) ,  и  сего  ради  въ 
правду  услышимъ  отъ  Него:  „не  имать 
Духъ  Мой  пребывати  въ  человѣцѣхъ  сихъ 
во  вѣкъ  ,  зане  суть  плоть  м).' &  Како  убо 
возможемъ  нарицатися  отнюдь  Христіане , 
ничтоже    отъ  Христа  въ  себѣ   имуще? 

Но  речетъ  кто  негли ,  яко  имамъ  вѣру, 
и  довлѣетъ  ми  вѣра  въ  Него  ко  спасенію. 
Но  сопротивъ  речетъ  ему  Іаковъ,  глаголя: 
„И  бѣси  вѣруютъ  и  трепещутъ."  И  паки: 
„Вѣра  безъ  дѣлъ  мертва  есть  н)  о  себѣ," 
якоже  и  дѣла  безъ  вѣры.  Како  же  и  вѣ- 
руемъ  въ  Него,  или  о  будущихъ  вѣруемъ 
Ему,  о  временныхъ  и  настоящихъ  Ему  не 
вѣрующе?  и  сего  ради  съ  вещественными 
смѣсившеся  о) ,  и  плоти  живуще ,  и  на 
Духъ  воююще?  п)  А  иже  Христови  ,  вои- 
стинну  вѣрующіи ,  и  всего  Того  въ  себе 
исполненіемъ  заповѣдей  вселыніи,  сице  гла- 
голаху :  „живу  же  не  ктому  азъ ,  но  жи- 
ветъ  во  мнѣ  Христосъ:  а  еже  нынѣ  живу 


к)  Іоан.  3,6.  л)  Желая  противнаго  духу.  Гал.  5  , 
17.  м)  Быт.  6,  3.  н)  Іак.  2,  19,  20.  о)  На  ве- 
щественномъ  замѣшаны.    п)  Рим.    8,  7. 

во  плоти,  вѣрою  живу  Сына  Божія  ,  воз- 
любившаго  мене  и  предавшаго  Себе  по 
мнѣ  р).а  Сего  ради  страдавше  за  Него 
ради  всѣхъ  спасенія  ,  яко  точніи  Ему  по- 
дражатели и  заповѣдей  Его  лріискренніи 
хранителіи,  глаголаху:  „укоряеми,  благосло- 
вляемъ :  гоними,  терпимъ :  хулими  ,  молим- 
ся с):"  понеже  слышаша  Его  глаголюща: 
„любите  враги  ваша,  добро  творите  нена- 
видящимъ  васъ,  благословите  кленущія  вы, 
и  молитеся  за  творящихъ  вамъ  напасть  т), 
и  яже  по  сихъ  у).  И  отъ  дѣлъ  и  отъ  ело- 
весь  дѣйствуя  въ  нихъ  Христосъ  являшеся. 
Мы  же,  понеже  всѣмъ  заповѣдемъ  Его  про- 
тивная творимъ ,  того  ради  всякія  нечи- 
стоты и  лукавства  исполнихомся ,  и  сего 
ради  быхомъ  вмѣсто  храма  Божія,  „домъ 
купли  ф)  :"  и  вмѣсто  дому  молитвеннаго  , 
„вертепъ  разбойникомъ  х):"  вмѣсто  „язы- 
ка Свята  ц)  ,  языкъ  грѣшенъ  ч)  ,"  и  вмѣ- 
сто  людей  Божіихъ,  людіе  исполнени  грѣ- 
ховъ  ч):и  вмѣсто  „сѣмене  святаго,  сѣмя 
лукаво  ш),а  и  вмѣсто  „сыновъ  Божіихъ,  сы- 


р)  Гал.  2,  20.  с)  1.  Кор.  4,  12,  13.  т)  Матѳ.  5,  44. 
у)  И  проч.  ф)  Іоан.  2,  16.  х)  Мате.  21,  13.  ц)  1 
Петр.  2,  9.  ч)  Ис.  1,  4.    ш)  Ис.  6,   13,  гл.  1,4. 

нове  беззаконніи:"  понеже  оставихомъ  за- 
поведи Господни  и  работаемъ  лукавымъ 
духовомъ  нечистыми  страстьми,  „и  раздра- 
жихомъ  Святаго  Израилева  щ).и  Сего  ради 
рыдая  насъ  великій  Исаіа  взываетъ ,  по- 
мощи же  хотя  вкупѣ  паденію  ,  глаголетъ : 
„Что  еЩе  уязвляетеся,  прилагающе  безза- 
коніе?  всякая  ъ)  глава  въ  болѣзнь,  и  вся- 
кое сердце  въ  печаль:  отъ  ногъ  даже  до 
главы  нѣсть  въ  немъ  цѣлости:  ни  ы)  струпъ, 
ни  язва  ,  ни  рана  палящаяся :  нѣсть  гдѣ 
пластыря  прпложити  ,  ниже  елеа,  ни  обя- 
занія  ь).и  Таже  что  по  сихъ?  „Оставлена 
будетъ  дщерь  Сіоня,  я  ко  куща  въ  виногра- 
дѣ,  и  яко  овощное  хранилище  въ  вертогра- 
дѣ  ,  яко  градъ  обстоимь."  Таковое  нашихъ 
душъ  запустДщіе  и  Апостолъ  являя,  глагола- 
ше:  „Якоже  не  искусиша  имѣти  Бога  въ 
разумѣ ,  предаде  ихъ  Богъ  въ  пеискусенъ 
умъ,  творити  неподобная.  Исполненныхъ 
всякія  неправды,  лукавства  ,  злобы,  лихо- 
иманія  ,  исполненныхъ  зависти,  убійства  , 
рвеиія,  лести,  злонравія,  шепотники  ѣ),  кле- 
ветники, богомерзки,  обидчики,  величавы,  гор- 


щ)  Псал.  77,    41.    ъ)  Оь  Евр.  вся.    ы)  Евр  ,  , ,    но 
струпъ  и  язва,  и....  ь)  Не.  1,  5.  6.  8.  ѣ)  Наушники. 

ДМ)  обрѣтателіе  злыхъ ,  родителемъ  непо- 
коривы,  неразумны,  непримирительны,  не- 
любовны ,  немилостивы  ,  иже  и  оправданіе 
Божіе  разумѣвше ,  яко  таковая  творящіи 
достойни  суть  смерти;  не  точію  сами  тво- 
рятъ,  но  и  соизволять  творящимъ."  „Сего 
ради  предаде  ихъ  Богъ  въ  страсти  безче- 
стія ,  во  еже  сквернитися  тѣлесемъ  ихъ 
въ  себѣ  самѣхъ  э).и  И  что  по  сихъ?  „От- 
крывается, рече,  гнѣвъ  Божій  съ  небесе,  на 
всяко  нечестіе  и  неправду,"  ияже  по  сихъ  ю). 
На  таковое  души  запустѣніе  и  Господь  у- 
казуя  глаголаше:  „Іерусалиме,  Іерусалиме, 
избивый  Пророки  и  каменіемъ  побивая  по- 
сланныя  къ  тебѣ!  Колькраты  восхотѣхъ  со- 
брати  чада  твоя  ,  якоже  кокошь  собираетъ 
птенцы  своя,  подъ  крилѣ:  и  не  восхотѣсте. 
Се  оставляется  вамъ  домъ  вапгь  пустъ  я).сс 

Исаіа  же  паки,  зря  насъ,  сирѣчь  иноковъ, 
тѣлесныя  службы  совершающихъ  точію , 
презирающихъ  же  духовныя,  и  симъ  возно- 
сящихся, глаголаше :  „Услышите  слово  Гос- 
подне ,  князи  Содомстіи  ,  внемлите  закону 
Божію,  людіе  Гоморрстіи:   Что  ми  множе- 


э)  Рим.  і,  28—32.  24.  18.  ю)  И  проч.  я)  Мате.  23, 
37,  38. 


90 

ство  жертвъ  вашихъ?  Исполненъ  есмь  все- 
сожжении овнихъ  и  тука  агнцовъ,  и  крове 
юнцовъ  и  козловъ  не  хощу.  Кто  бо  изыска 
сія  изъ  рукъ  вашихъ?  Ходити  по  двору  Мо- 
ему не  приложите.  И  аще  принесете  Ми 
семидалъ,  всуе:  кадило,  мерзость  ми  есть. 
Новомѣсячій  вашихъ  и  субботъ,  и  дне  ве- 
ликаго  не  потерплю  :постовъ  и  праздниковъ 
вашихъ  ненавидитъ  душа  Моя:  бысте  Ми 
въ  пресыщеніе,  къ  тому  не  стерплю  грѣ- 
ховъ  вашихъ.  Егда  прострете  руки  ваша 
ко  мнѣ,  отвращу  очи  Мои  отъ  васъ,  и  аще 
умножите  моленіе,  не  услышу  васъ.  Почто? 
Зане  руки  ваша  исполнены  крове  ѳ).а  По- 
неже „ненавидяй  брата  своего ,  человѣко- 
убійца  есть  ѵ).и  Сего  ради  всяко  постни- 
чество а)  любве  не  имѣюще,  чуждо  отъ  Бога 
есть.  Сего  ради  и  лицемѣріе  наше  обличая 
издалече,  рече:  „людіе  сіи  устнами  почи- 
таютъ  Мя,  сердце  же  ихъ  далече  отстоитъ 
отъ  Мене.  Всуе  же,  рече,  почитаютъ  Мя  :и 
б)  и  еже  по  сихъ.  ю)  П  яже  Господь 
глаголаше,  окаянствуя  в)  Фарисеевъ,  о  насъ 
азъ  слышу ,  нынѣшнихъ  лицемѣрахъ  ,  иже 


ѳ)  Ис.   1,  10 — 15.  ѵ)  1  Іоан.   2,   15.  а)  Подвижни- 
чество, б)  Ис.  29,  13.  в)  Ненастными  называя. 

толикія  благодати  сподоблынихся,  и  хуждше 
онѣхъ  расположенныхъ.  Не  и  мы  ли  „свя- 
зуемъ  бремена  тяжка  и  неудобь-носима  и 
возлагаемъ  на  плеща  человѣкомъ,  перстомъ 
же  своимъ  не  хощемъ  двигнути  ихъ?и  Или 
не  и  мы-ли  „вся  дѣла  наша  творимъ,  да  ви- 
дими  будемъ  отъ  человѣкъ?"  Или  не  и  мы-ли 
„  любимъ  преждевозлеганіе  на  вечеряхъ ,  и 
предсѣданія  на  соборищахъ ,  и  цѣлованія  на 
торжищахъ,  и  зватися  отъ  человѣкъ :  учите- 
лю, учителю,"  и  иже  сія  намъ  не  зѣло  воз- 
давающихъ,  даже  до  смерти  ратуемъ?  Или 
же  не  и  мы  „взяхомъ  ключь  разумѣнія,  и 
затворяемъ  царствіе  небесное  предъ  человѣ- 
ки,  ниже  сами  входяще,  ниже  тѣхъ  творя- 
ще  внити?"  Или  не  и  мы  „преходимъ  море 
и  сушу  сотворити  единаго  пришельца  г)  , 
и  егда  будетъ  ,  творимъ  его  сына  геенны 
сугубѣйша  д)  насъ?"  Или  не  и  мы  есмы 
вожди  слѣпіи,  комары  оцѣждающе  ,  вельб- 
луды  же  пожирающе:  или  не  и  мы  „очи- 
щаемъ  внѣшнее  сткляницы  и  блюда  ,  вну- 
треннее же  наше  есть  исполнено  хищенія 
и  нечистоты?"  или  не  и  мы  „одесятствуемъ 


г)  Обратить,  д)  Вдвое  худшимъ. 

пиганъ  и  мятву,  и  всяко  зеліе  е),  и  оста- 
вляемъ  правосудие"  и  любовь  Божію  ?  или 
не  и  мы  есмы,  яко  „гроби  поваплени  ж), 
внѣ  убо  являющеся  человѣкомъ  праведни , 
внутрь  же  суще  полны  лицемѣрія  и  безза- 
конія  и  всякія  нечистоты  ?"  Или  не  и  мы 
„зиждемъ  гробы"  Мучениковъ,  и  красимъ 
раки  з)  Апостоловъ,  и  есмы  подобии  убив- 
шимъ  ихъ? 

Кто  убо  не  восплачется  насъ  тако  распо- 
ложенныхъ  ?  Кто  не  возрыдаетъ  толикаго 
нашего  плѣненія?  Сего  ради  „сынове  Сіо- 
ни  честніи,  вмѣнихомся  яко  сосуды  скудѣль- 
ничи."  Сего  ради  „потемнѣ  злато :  измѣни- 
ся  сребро  доброе"  и).  Сего  ряди  „Назореи 
Сіони,  иже  паче  снѣга  блещавшіися,  быхомъ 
яко  мурини:  и  паче  млека  ^убѣлени,  паче 
чернила  іюмрачихомся :  сего  ради  потемнѣ 
паче  главни  видѣніе  наше  і)."  И  воскормле- 
ніи  на  багряницахъ,  одѣяхомся  въ  гной  к), 
и  возвеличися  беззаконіе   наше,    паче  без- 


е)  Даемъ  десятину  съ  руты,  мяты  и  всякаго  ого- 
роднаго  растенія.  ж)  Окрашенныя.  з)  Украшаемъ 
памятники.  Матѳ.  23  ,  4  —  7.  Лук.  11,  52.  39. 
42—47.  Матѳ.  23,  13,  15,  16,  23  —  25,  27—29. 
и)  Плат.  Іер.  4ір  2.  1.  і)  Ст.  7.  8.  к)  Калъ. 


ез 

законія  Содомскаго  л).и  Сего  ради,  „сыне— 
ве  свѣта  и  дне  м),"  быхомъ  сынове  нощи 
и  тьмы.  Сего  ради  „сывове  царствія  н)  , 
быхомъ  сынове  геены  о).и  Сего  ради  „сы- 
нове Вышняго,  яко  человѣцы  умираемъ  и 
яко  единъ  отъ  князей  падаемъ  п).и  Сего 
ради  „предани  быхомъ  въ  руки  враговъ 
беззаконныхъ,  дивіихъ,  глаголю  р),  бѣсовъ; 
и  царю  неправедну  и  лу  кавнѣйшу  паче 
всея  земли  с).и  явѣ  яко  тѣхъ  т)  князю: 
яко  „согрѣгаихомъ  и  беззаконновахомъ , 
преступивше  заповѣди  у)и  Господа  Бога 
нашего  и  „поправше  Сына  Божія,  и  кровь 
завѣта  общу  вмѣнивше  <х>).и  Но  „не  пре- 
даждь  насъ  до  конца,  имене  Твоего  ради  , 
Господи,  и  не  разори  завѣта  Твоего  ,  и  не 
отстали  милости  Твое  я  отъ  насъ  х),и  щед- 
ротъ  ради  Твоихъ,  Отче  нашъ  иже  на  не- 
бесѣхъ  ,  и  милосердія  ради  Единароднаго 
Сына  Твоего,  и  милости  ради  Святаго  Тво- 
его Духа.  „Не  помяни  нашихъ  беззаконій 
первыхъ ,    но    скоро    да    предварять    ны 


л)  Плач.  Іер.  4,  5,  6.  м)  1  Сол.  5,  5.  н)  Матѳ.  8,  12. 
о)  Матѳ.  23,  15.  п)  Псал.  81,  6,  7.  р)  То  есть. 
с)  Дан.  3,  31.  т)  Бѣсовъ.  у)  Дан.  3,  29,  30.  ф) 
Евр.  10,  29.  „И  кровъ  оавета  не  почли  за  свя- 
тыню." х)  Дан.  3,  34,  35. 

щедроты  Твоя,  Господи ,  яко  обнища- 
хомъ  зѣло ,  помози  намъ  Боже  Спаси- 
телю нашъ ,  славы  ради  имене  Твоего , 
Господи  избави  ны ,  и  очисти  грѣхи  на- 
ша имене  ради  Твоего  (*)."  Помяни  на- 
чало наше ,  еже  отъ  насъ  'человѣколюбія 
ради  пріемь  Единородный  Твой  Сынъ ,  о 
насъ  имать  на  небесѣхъ ,  да  намъ  тверду 
надежду  спасенія  даруетъ,  и  да  не  отчая- 
ніемъ  горше  будемъ ,  честныя  ради  Его 
крове,  юже  „за  животъ  міра  ц)и  излія , 
и  ради  Святыхъ  Апостолъ  и  Мученикъ , 
иже  ради  имене  Его  свою  кровь  изліяша , 
и  ради  Святыхъ  Пророкъ  и  Патріарховъ  , 
иже  потщашеся  бл агоугодити  Святому  Тво- 
ему имени.  Не  презри  мольбу  нашу,  Го- 
споди ,  и  не  остави  насъ  до  конца ,  не  бо 
на  правды  наша  надѣющеся  есмы ,  но  на 
милость  Твою ,  еюже  родъ  нашъ  снабдѣ- 
ваеши  ч).  Молимся  убо  и  призываемъ 
Твою  благость,  да  не  будетъ  въ  судъ  намъ, 
смотренія  ш)  Едннороднаго  Твоего  Сына 
ко  спасенію  нашему  таинство.  И  „не  от- 
вержи  насъ  отъ  лица  Твоего  щ)."  Не  воз- 


(*)  Псал.  78,  8,  9.    ц)  Іоан.  6,  5І.  ч)  Сохраняешь, 
ш)  Устроенное  ед.  Твоимъ  Сьшомъ....  щ)  Не.  50,  13. 

гнушайся  нашего  недостоинства:  но  поми- 
луй насъ  по  велицѣй  Твоей  милости,  и  по 
множеству  щедротъ  Твоихъ ,  очисти  безза- 
конія  ъ)  наша  ,  яко  да  неосужденно  при- 
шедше  предъ  лице  святыя  Твоея  славы , 
сподобимся  покрова  Единороднаго  Сына 
Твоего,  и  не  Яко  раби  лукави  грѣхъ  ради 
отриновени  будемъ.  Ей  ,  Владыко  всесиль- 
не  Господи ,  услыши  моленіе  наше ,  яко 
развѣ  Тебѣ  инаго  не  знаемъ ,  имя  Твое 
именуемъ:  Ты  бо  еси  „дѣйствуяй  вся  во 
всѣхъ  ы),и  и  отъ  Тебе  вси  взыскуемъ  по- 
мощи. ,, Призри  убо  съ  небесе,  Господи,  и 
виждь  отъ  дому  святыя  славы  Твоея.  Гдѣ 
есть  ревность  Твоя  и  крѣпость?  гдѣ  есть 
множество  милости  Твоея  и  щедротъ  Тво- 
ихъ? Яко  потерпѣлъ  еси  паденіе  наше.  Ты 
бо  еси  Отецъ  нашъ  ,  понеже  Авраамъ  не- 
увѣдѣ  насъ ;  но  Ты,  Господи,  Отецъ  нашъ, 
избави  ны,  исперва  имя  Твое  на  насъ  есть, 
и  Единороднаго  Твоего  Сына ,  и  святаго 
Твоего  Духа.  Что  уклонилъ  еси  насъ  Го- 
споди ,  отъ  пути  Твоего  ь)  ?"  Не  нака- 
жи  насъ  жезломъ  судебъ  ѣ)  Твоихъ.    „Что 


ъ)  Псал.   50,  3.  ы)   1   Кор.    12,  6.  ь)  Ис.  63,  15 
17.  ѣ)  Судовъ. 

ожесточилъ  еси  сердца  наша ,  еже  не  боя- 
тися  Тебе?"  оставилъ  еси  насъ  въ  беззако- 
ніяхъ  заблуждати?  „Обратися  Господи  ради 
рабъ  Твоихъ,  и  ради  Церкве  Твоея  святыя,  и 
всѣхъ  ради  отъ  вѣка  Святыхъ  Твоихъ,  да 
поне  мало  наслѣдимъ  горы  святыя  Твоея : 
противницы  наши  попраша  святыню  Твою. 
Быхомъ  яко  исперва,  егда  не  владѣлъ  еси 
нами ,  ниже  бѣ  наречено  имя  Твое  на 
насъ  э).и  „Аще  отверзеши  небо  ,  трепетъ 
пріизгутъ  отъ  Тебе  горы.  Отъ  вѣка  не 
слышахомъ,  ниже  очи  наша  видѣша  Бога  , 
развѣ  Тебе  ,  и  дѣла  Твоя  ю) ,  яже  сотво- 
риши  ждущимъ  милости.  Милость  бо  сря- 
щетъ  творящихъ  правду,  и  пути  Твоя  по- 
мяну тъ.  Се  Ты  разгнѣвался  еси ,  и  мы 
согрѣшихомъ,"  паче  же  мы  согрѣшихомъ  , 
Ты  же  разгнѣвался  еси.  „Сего  ради  заблу- 
дихомъ ,  и  быхомъ  яко  нечисти  вси  мы , 
якоже  портъ  нечистыя  вся  правда  наша: 
и  отпадохомъ  якоже  листвіе  беззаконій 
ради  нашихъ  ,  тако  вѣтръ  восхититъ  насъ. 
И  нѣсть  призывали  имя    Твое ,  и  помяну- 


э)  Ис.  63,  17  — 19.  ю)  Ближе  къ  Евр.  „и  дѣлъ  та- 
кихъ  (мы  не  видѣли)  ,  какія  сотворишь  Ты  наде- 
ющимся на  Тебя.'*  Ис.  64,  1,  4.  Слич.  1  Кор. 
2,  9. 

вый  удержати  Тя:  я  ко  отвратил  ъ  еси  лице 
Твое  отъ  насъ  ,  и  предалъ  ны  еси  грѣхъ 
ради  нашихъ.  II  ныиѣ ,  Господи ,  Отецъ 
нашъ  еси  Ты  ,  мы  же  бреніе,  дѣло  руку 
Твоею  вси.  Не  прогнѣвайся  на  ны  зъло  и 
не  помяни  беззаконій  нашихъ:  и  нынѣ  при- 
зри, яко  людіи  Твои  вси  мы.  Градъ  свя- 
тилища Твоего  бысть  пусть  ,  Сіонъ  якоже 
пустыня,  Іерусалимъ  подъ  клятвою;  домъ 
святый  нашъ  бысть  огнемъ  сожженъ ,  и 
вся  славная  наша  купно  падоша.  И  всѣхъ 
спхъ  терпѣлъ  еси  Господи  ,  и  молчалъ  ,  и 
смирилъ  еси  насъ  до  зѣла.  я)" — Приклю- 
чишася  убо  сія  образнѣ  ветхимъ  людемъ  , 
истиннѣ  же  исполнишася  нынѣ  на  насъ:  и 
„быхомъ  поношеніе  сосѣдомъ  нашимъ,и  бѣ- 
совозіъ,  „подражненіе  и  норуганіе  суіцимъ 
окрестъ  насъ  ѳ).и  Но  призри  съ  небесе,  и 
виждь ,  и  спаси  насъ  имене  ради  Твоего 
святаго ,  и  покажи  намъ  козни  сопротив- 
ныхъ  ^амъ:  и  избави  насъ  отъ  лукавыхъ 
навѣтовъ  ихъ ,  и  не  лиши  насъ  помощи 
Твоея,  яко  не  довлѣемъ  къ  нобѣжденію  со- 
иротивныхъ.  Ты  же  силенъ  еси  спасти  ны 
отъ    всѣхъ    сопротпв.іящихся.     Спаси    насъ 


я)  Ис.  64.   5—12.  ѳ)  Псал.  78, -4. 

Господи  отъ  напастей  міра  сего,  по  благо- 
сти Твоей,  яко  да  чистою  совѣстію  пучину 
житія  преплывше,  и  неукоризнени  и  цѣли 
страшному  судищу  Твоему  представше  , 
сподобимся  вѣчныя  жизни. 

Сія  вся  услышавъ  братъ  и  зѣло  уми- 
лився,  со  слезами  рече  Старцу:  Аще  тако 
сія  суть  ,  Отче,  не  остаетъ  ми  надежда 
спасенія:  „яко  беззаконія  моя  превзыдоша 
главу  мою :  ѵ)"  но  молю,  да  речеши  ми,  что 
долженъ  еемь  сотворити? 

И  Старецъ  отвѣщавъ,  рече:  Еже  спасти- 
ся  ,  „отъ  человѣкъ  убо  невозможно  есть  , 
отъ  Бога  же  вся  возможна,"  яко  же  Самъ 
рече  Господь  а).  „Предвари мъ  убо  лице  Его 
во  исповѣданіи ,  поклонимся  и  припадемъ 
Ему,  и  восплачемся  предъ  Господезіъ  сотвор- 
шимъ,  насъ.  Яко  Той  есть  Богъ  нашъ  б),и 
и  услышимъ  Его  глаголюща  Исаіинымь  гла- 
содіъ:  яко  „егда  обратишися  и  воздохнеши, 
тогда  спасешпся  в).и  И  паки:  „егда  не 
можетъ  рука  Господня  снасти  ?  Или  отяг- 
чилъ  есть  слухъ  Свой  ,  еже  не    услшнати? 


ѵ)  Поел.  37,   5.  а)  Матѳ.    19,  26.   б)  Псал.   94,  2,  6 
7.  в)  Ис.   30,    15. 

Но  грѣси  наши  і^азлучаютъ  между  нами 
и  между  Богомъ ,  и  грѣхъ  ради  нашихъ 
отврати  лице  Свое ,  еже  не  помилова- 
ти  г).и  Тѣзіже  глаголетъ :  „измыйтеся,  чис- 
ти будите  ,  отымите  лукавства  отъ  душъ 
вашнхъ  предъ  очима  Моима,  престаните  отъ 
лукавствій  вашихъ.  Научитеся  добро  тво- 
рити,  изыщите  суда  ,  избавите  обидимаго  , 
судите  сиру  и  оправдите  вдовицу.  И  прі- 
идите,  и  истяжимся,  глаголетъ  Господь.  И 
аще  будутъ  грѣси  ваши  яко  багряное,  яко 
снѣгъ  убѣлю:  аще  же  будутъ  яко  червле- 
ное ,  яко  волну  убѣлю.  И  аще  хощете  и 
послушаете  Мене  ,  благая  земли  снѣсте. 
Аще  же  не  хощете,  и  не  послушаете  Ме- 
не, мечь  вы  поястъ :  уста  бо  Господня  гла- 
голаша  сія  д).и  И  паки  ,  Іоилемъ:  „ТаКо 
глаголетъ  Господь:  обратитеся  ко  Мнѣ 
всѣмъ  сердцемъ  вашимъ ,  въ  постѣ  и  въ 
печали  и  въ  рыданіи.  И  расторгните  сердца 
ваша,  а  не  ризы:  яко  милостивъ  и  щедръ 
Господь,  долготерпѣливъ  и  многомилостивъ, 
и  раскаявайся  о  злобахъ  е)"  нашихъ.  Ко 
Іезекіилю  же:  „Сыне  человѣчь,  рцы  дому 
Исраилеву,  сице  рѣсте    глаголюще:    преле- 


г)  Ис.  5-9,   і,  2.  д)Ис.'  1,  16—20.  е)  Іоил.  2,  12,  13. 

сти  наша  и  беззаконія  наша  въ  насъ  суть, 
н  мы  въ  нихъ  таемъ ,  и  како  намъ  жи- 
вымъ  бытп?  Рцы  имъ :  живу  Азъ  ,  глаго- 
летъ  Адонаі  Господь,  не  хонду  смерти  грѣш- 
ника ,  но  еже  обратитися  ему  отъ  пути 
своего,  и  живу  быти;  обращеніемъ  обра- 
тптеся  отъ  пути  вашего  злаго:  и  векую 
умираете,  доме  Исраилевъ  ж)?и  Третія  же 
книга  Царствъ  преизобиліе  Божія  человѣ- 
колюбія  являющи,  глаголетъ :  Внегда  услы- 
шати  Ахааву,  сушу  въ  виноградѣ  Навуѳе- 
овѣ  ,  егоже  пріятъ  въ  наслѣдіе,  внегда  у- 
бити  его,  ради  Іезавели,  словеса  Иліи  гла- 
голюща:  „тако  глаголеть  Господь:  Понеже 
ты  убилъ  еси  Навуѳеа  ,  и  пріялъ  еси  въ 
наслѣдіе  виноградъ  его  ,  сего  ради  на  мѣ- 
стѣ  ,  идѣже  полизаше  свиніи  и  пси  кровь 
Навуѳеову,  тамо  полижутъ  и  кровь  твою: 
и  Іезавель  пси  снѣдятъ  въ  предградіи  Іезра- 
иля.и  И  бысть  егда  услыша  Ахаавъ  словеса 
сія,  раздра  ризы  своя,  и  препоясася  вре- 
тищемъ  по  тѣлу  своезіу,  и  лостися,  и  хож- 
даше  скорбенъ.  И  бысть  глаголъ  Господень 
ко  Иліи  глагол ющъ:  „видѣлъ  ли  еси  ,  яко 
умилися  Ахаавъ  отъ  лица  Моего?  Сего  ра- 

ж)  Іёз.  33,   40,    И. 


1101 

ради  не  наведу  зла  во  днехъ  его  з)."  Да- 
ви дъ  же  глагол етъ :  ,,Беззаконіе  мое  поз- 
нахъ ,  и  грѣха  моего  не  покрыхъ.  Рѣхъ: 
исповГмъ  на  мя  беззаконіе  мое  Госнодеви  , 
и  Ты  оставилъ  еси  нечестіе  сердца  моего. 
За  то  помолится  къ  Тебѣ  всякъ  преподоб- 
ный во  время  благопотребно,  обаче  въ  по- 
топи водъ  многпхъ  къ  нему  не  приближать- 
ся и}."  Во  Еѵангеліи  же  Господь:  ,,покай- 
теся,  рече  ,  приближибося  царствіе  небес- 
ное і).и  Петру  же  вопрошающу,  „колькраты 
(въ  день) ,  аще  согрѣшитъ  въ  мя  братъ 
мой,  отпущу  ли  ему  до  седьмькратъ?"  от- 
вѣщаваетъ  иже  ёстествомъ  Благій  ,  и  не- 
сравненный въ  благости:  „не  глаголю  тебѣ: 
до  седмь  кратъ  ,  но  до  седмьдесятъ  кратъ 
седмерицою  к).а  Чтотаковѣй  благости  уподо- 
бится, что  толику  человѣколтобію  сравнится? 
Познаете  ли  убо  страхъ  Господень,  бла- 
гость же  Его  и  человѣколюбіе  отъ  Ветхаго 
и  Новаго  Завѣта?  Обратшмся  убо  отъ  всего 
сердца  нашего :  и  векую  погибаемъ,  братіе? 
Очистимъ  руцѣ,  грѣшницы:  очистимъ  серд- 
ца   наши  ,    двоедушніи,  умилимся,   вошла- 

з)  О  Цар.  21,  19,  23,  27,  29,  и)  онѣ,  то  есть  мно- 
гая воды.  Пса  д.  31,  5,  6.  і)  Матѳ.  4,  17,  к)  Матѳ. 
■18,  21,  22. 

чнмъ  ,  и  возрыдапмъ  грѣхъ  ради  нашихъ , 
престанемъ  отъ  лукавстій  нашнхъ  ,  вѣру- 
имъ  благоутробію  Господа:  убоимся  пре- 
щеній  Его,  сохранимъ  заповѣди  Его.  Воз- 
любпмъ  другъ  друга  отъ  всего  сердца; 
рцемъ:  братіе  наши,  и  ненави  дящимъ  насъ 
и  укоряющимъ,  да  имя  Господне  просла- 
вится и  явится  въ  веселіи  Его.  Дадпмъ 
прощеніе  другъ  другу  ,  другъ  отъ  друга 
пскушаемн,  я  ко  вси  отъ  общаго  врага  ра- 
туеми.  Сопротивъ  станезіъ  помысломъ  на- 
шнмъ,  Бога  въ  пособіе  прнзывающе,  и  от- 
женемъ  отъ  насъ  лукавыя  и  нечистыя  ду- 
хи: повпнемъ  плоть  ду"^у  ,  удручающе  и 
порабощающею  л),"  п  всякпмъ  злострадані- 
емъ.  ,,0чистнмъ  себе  отъ  всякія  скверны 
плоти  и  духа  м)."  Возставляимъ  другъ  друга 
„въ  поощреніи  любве  и  добрыхъ  дѣлъ  н).а 
Не  завидимъ  другъ  другу,  ниже  завидими 
гнѣваішся,  прощаимъ  паче  другъ  другу,  и 
смиреніемъ  другъ  друга  да  нсцѣляемъ.  Не 
оклевѣтаваимъ  ближнихъ ,  ни  посмѣваимся 
другъ  другу,  ибо  есмы  другъ  другу  удп. 
Отымемъ  отъ  себе  небреженіе  и  лѣность,  я 
стакемъ    мужески  противу     духовъ  лукав- 


л)   4,  Кор.  У,  27.  м)  2,  Кор.  7,    і.  и)  Евр.  10,  24, 

ствія,  подвнзающеся,  и  имамы  Іисуса  Хри- 
ста ,  Праведника  ,  Заетупника  предъ  От- 
цемъ  и  „Той  очищеніе  есть  о  грѣсѣхъ  на- 
цціхъ  о);"  и  помолимся  Ему  отъ  чиста 
сердца,  отъ  всея  души  нашея,  яко  „близь 
Господь  всѣмь  призывающимъ  Его  во  ис- 
тине, волю  боящихся  Его  сотворить,  и  мо- 
литву ихъ  услышитъ ,  и  спасетъ  я  п)." 
Тѣмже  глаголетъ:  „Пожрп  Боговн  жертву 
хвалы,  и  воздаждь  Вышнему  молитвы  твоя, 
и  призови  Мя  въ  день  скорби  твоея  ,  и 
избавлю  тя  р);"  и  Исаія  паки:  ,,разрѣшай 
обдолженія  с)  насильныхъ  писаній  т),  от- 
пусти сокрушенныя  въ  свободу  ,  и  всякое 
писаніе  неправедное  раздери.  Раздробляй 
алчущимъ  хлѣбъ  свой,  и  нищія  безкровныя 
введи  въ  домъ  свой:  аще  видиши  нага  , 
одѣй,  и  отъ  свойственныхъ  племене  твоего 
не  презри.  Тогда  разверзется  рано  свѣтъ 
твой  ,  и  исцѣленія  твоя  скоро  возсіяютъ. 
И  предъидетъ  предъ  тобою  правда  твоя,  и 
слава  Божія  объішетъ  тя."  И  что  по  сихъ? 
„Тогда  воззовеши,  и  Господь  услышитъ  тя-, 
и  еіДе  глаголющу  ти,  речетъ:   се  пріидохъ. 


о)   1.  Іоан.  2,  2.  п)  Псал.   144,  18,  19.  р)  Лс.  49,  14, 
15.  е)  Обязательства,  т)  Договоровъ. 

Тогда  возсіяетъ  во  тмѣ  свѣтъ  твой,  и  тма  твоя 
будет  ъ  я  ко  полудне,  и  будетъ  Богъ  твой  съ 
тобою  присно :  и  насытишися  ,  якоже  же- 
лаетъ  душа  твоя  у)."  Видиши  ли,  яко  егда 
разрѣшимъ  всякъ  соузъ  неправды  отъ  сер- 
децъ  нашихъ,  и  разрушимъ  всякое  обяза- 
тельство насильственныхъ  писаній  злопо- 
мнѣнія  ,  и  поспѣшимъ  благодѣтельствовати 
ближняго  отъ  всея  души  ,  тогда  свѣтомъ 
разума  Божія  ф)  просвѣтимся  ,  и  всякаго 
неразумія  х)  свободимся ,  и  молящеся  о 
Христовыхъ  (благихъ),  скоро  услышани  бу- 
демъ,  и  Бога  съ  нами  имѣти  всегда  и  еже 
къ  Богу  желаніемъ  исполнятися  имамы. 
Возлюбимъ  убо  другъ  друга,  и  возлюблени 
будемъ  отъ  Бога.  Долготершімъ  другъ  ко 
другу,  и  долготерпитъ  Богъ  о  грѣсѣхъ  на- 
шихъ. Не  воздадимъ  зла  за  зло,  и  не  вос- 
пріимемъ  по  грѣхомъ  нашимъ:  ибо  про- 
щеніе  грѣховъ  нашихъ  въ  прощеніи  братій 
обрѣтаемъ ,  и  милость  Божія  въ  милости 
ближнихъ  ц)  сокровенна  есть.  Сего  ради 
Господь  глаголаше:    „отпущайте  ,    и  отпу- 


у)  ІІс.  58,  6 — 1 1.  ф)  Святомъ  вѣдѣнія.  х)  Въ  Греч^.  кн. 
„и  страстей  безчестія  свободимся,  и  всякія  добро- 
дѣтели  исполнимся,  и  славою  Божіею  осіяни  будемъ, 
и  всякаго  невѣдѣнія  свободимся."   ц)   Къ  ближнему. 

стится  вамъ  ч)  :и  „и  аще  отпущаете  человѣ- 
комъ  согрѣшентя  ихъ,  отпустить  и  вамъ 
Отецъ  вашъ  небесный  ш).а  И  паки:  „Бла- 
жени  милоетивіи:  я  ко  тіи  помиловани  бу- 
ду тъ  щ)  ,"  въ  нюже  мѣру  мѣрите ,  воз- 
мѣрится  вамъ  ъ).  Се  дарова  намъ  Го- 
сподь, образъ  спасенія,  и  даде  намъ  „власть 
чадомъ  Божіимъ  быти  ы)  ,"  и  въ  воли  на- 
шей есть  прочее  спасеніе  наше.  Дадимъ 
убо  себе  Господеви  отъ  всего  сердца  ,  яко 
да  всецѣла  Того  воспріимемъ.  Будемъ  бози  ь) 
Его  ради:  того  бо  ради  естествомъ  чело- 
вѣкъ  бысть ,  естествомъ  Богъ  сый  и  Вла- 
дыка. Услышимъ  Его  ,  и  Той  безъ  труда 
побѣдитъ  враги  наша.  „Аще  быша  людіе  ѣ) 
Мои  послушали  Мене,  рече  ,  Исраиль  аще 
бы  въ  пути  Моя  ходилъ :  ни  о  чесомже  убо 
враги  его  смирилъ  быхъ  ,  и  на  оскорбля- 
ющія  ихъ  возложилъ  быхъ  руку  Мою  э)." 
Все  упованіе  наше  на  Того  единаго  возло- 
жимъ,  и  ,,всю  нашу  печаль  ю)  на  Того  воз- 
верземъ  я),а  и  отъ  всякія  скорби  Той  насъ 


ч)  Лук.  6  ,  37.  ш)  Матѳ.  6  ,  14.  щ)  Матѳ.  5 , 
7.  ъ)  Матѳ.  7,2.  ы)  Іоан.  1  ,  12.  ь)  Ссыла- 
емся богами.  Псал.  81  ,  6.  Іоан.  10,  34.  ѣ)  Па- 
родъ  Мой.  э)  Пс.  80  ,  14,  5.  ю  )  Заботу  я)  1 
Петр.  5,  7.  Псал.  54,  23. 

избавить:  и  во  всѣмъ  житіи  нашемъ  Той 
ны  „препитаетъ  *).и  Всякаго  убо  человѣка 
отъ  души  возлюбимъ;  ни  на  единаго  же 
отъ  человѣкъ  возложимъ  надежду,  яко,  цо- 
елику  Господь  соблюдаетъ  насъ,  по  толику 
и  друзи  вси  намъ  бываютъ;  и  врази  вси 
противу  насъ  немощни  суть.  Внегда  же 
Господь  насъ  оставить,  тогда  и  друзи  вси 
отстоять,  и  врази  вси  на  насъ  возмогаютъ. 
И  иже  на  себя  надѣется,  падетъ  паденіемъ 
дивнымъ ,  бояйся  же  Господа  вознесется ; 
сего  ради  глаголаше  Давиды  „Не  на  лукъ 
бо  мой  уповаю ,  и  мечь  мой  не  спасетъ 
мене;  спаслъ  бо  еси  насъ  отъ  стужающихъ 
намъ,  и  ненавидящія  насъ  посрамилъ  еси  ѳ).а 
Не  потерпимъ  помышленій ,  умаляющихъ 
наша  согрѣшенія,  и  прощенна  намъ  та  бы- 
ти  учащихъ.  О  томъ  бо  Господь ,  утвер- 
ждая насъ,  глаголаше :  „внемлите  отъ  лжи- 
выхъ  пророковъ  ,  иже  приход  ять  къ  вамъ 
во  одеждахъ  овчихъ  ,  внутрь  же  суть  вол- 
цы  хищницы  ѵ)."  Поелику  бо  умъ  нашъ 
отъ  грѣха  стужаемь  есть,  не  у  прощеніе  а) 
получихомъ:    не  бо  „плоды    достойны    по- 


')  Пс.  54,  23.  ѳ)    Пс.  43,     7.   8.  ѵ)    Матѳ.    7  ,   15. 
а)  Въ  ономъ  грѣхѣ. 

кэянія  б) ,"  сотворихомъ.  Плодъ  покаянія 
есть,  безстрастіе  души,  безстрастіе  же  очи- 
щеніе  в)  грѣховъ.  Но  не  у  имамы  совер- 
шенное безстрастіе  ,  овогда  убо  стужаеми 
отъ  страстей,  овогда  же  не  стужаеми:  убо 
и  оставленія  грѣховъ  не  у  получи  хомъ  со- 
вершенна. Прародительнаго  убо  грѣха  свя- 
тымъ  крещеніемъ  свободихомся,  но  креще- 
ніи  же  дерзнутыхъ  г)  покаяніемъ  свобож- 
даемся. 

Покаемся  убо  искренно,  да  страстей  сво- 
бодившеся ,  грѣховъ  оставленіе  получимъ. 
Презримъ  временная  ,  да  не  тѣхъ  ради  ра- 
тующеся  съ  человѣки,  заповѣдь  любве  пре- 
ступим ь  ,  и  Божія  любве  отпадемъ.  ч^Лу- 
хомъ  да  ходимъ,  и  похоти  плотскія  не  со- 
вершаимъ  д).и  „Бодрствуимъ,  трезвимся  е),и 
отложимъ  прочее  сонъ  лѣностный.  Порев- 
нуимъ  страдальцемъ  ж)  святымъ  Спасо- 
вымъ,  и  подражаимъ  тѣхъ  подвигомъ,  ^зад- 
няя убо  забывающе  ,  въ  предняя  же  про- 
стирающеся  з)."  Подражаимъ  непрестаю- 
щему    тѣхъ  теченію  ,     горящему    усердно , 


б)  Матѳ.  3,8.  в)  Изглажденіе  грѣха.  г)  Грѣховъ. 
д)  Гал.  «5,  16.  е)  1  Петр.  5,  8.  ж)  Подвижникомъ. 
з)  Фил.   3,   13. 

воздержанія  постоянству,  цѣломудрія  ©свя- 
щенно, терпѣнія  доблести,  долготерпѣнія  про- 
тяженно ,  состраданія  умиленно  ,  кротости 
безмятежной,  ревности  горящей,  любве  не- 
лицемѣрнѣй  ,  смиренному дрія  высотѣ  ,  не- 
стяжательности,  простотѣ,  все  излишнее  из- 
гоняющей ,  мужеству,  благости  и  тихости. 
Не  повинемся  сластемъ,  не  разслабимся  по- 
мыслы, не  осквернимъ  совѣсть.  „Миръ  взы- 
щемъ  со  всѣми  и  святыню  и),  еяже  кро- 
мѣ  никтоже  узритъ  Господа  і).и  И  къ 
симъ  всѣмъ  ,  бѣжимъ  отъ  міра  ,  братіе  ,  и 
міродержца.  Презримъ  плоть  и  плотская , 
„на  небеса  востецемъ:  тамо  имѣимъ  жи- 
тельство к),и  Божественнаго  Апостола  по- 
дражающе:  Начальнику  жизни  иріобщимся, 
Источника  живаго  насладимся  ,  со  Ангелы 
ликуимъ,  со  Архангелы  воспоимъ  Господа 
и  Бога  нашего  Іисуса  Христа.  Тодіу  слава 
и  держава  ,  купно  со  Отцемъ  и  Святымъ 
Духомъ,  во  вѣки  вѣковъ.   Аминь. 


и)  Святость,  і;  Евр.    12,    14.  к)  Фил.  3,  20. 

